
Proemium. 


In praestantissimis XVI seculi viris, qui factis, doctrina 
et carminibus in Polonia inclaruerunt quique cum summis 
aliarum gentium viris jure conferri possunt, Joannes de Cu- 
riis Dantiscus sine dubio ponendus est. Cujus quidem ju- 
dieii multos eosque gravissimos habemus auctores, qui aut 
ejusdem aetatis sunt, aut seculo XVII et XVIII floruerunt; 
quin etiam nostra aetate aliquot exstiterunt, ut afferam An- 
dream Hoffmannum virum doctissimum, qui in programmo 
Gymn. ad Mariam Magd. Posn. a. 1841 p. 4 inter alios seculi 
XVI claros Poloniae poetas, Dantiscum dignum judicat, cujus 
memoria posteritati tradatur. De vita quidem Joan. Dantisci 
multae jam exstant commentationes; sed viri, qui in scribenda 
vita ejus aliquam operam collocarunt, nonnisi pauca mo- 
menta eorum, quae publice gessit, posteritati tradiderunt; 
quibus perlectis animadverti eosdem viros multa, quae ad 
vitam Dantisei privatam, maxime vero ad mores ejus perti- 
neant, aut obiter tetigisse aut neglexisse. Ad quam rem 
probandam, viros, qui operam in conscribenda vita Dantisci 
posuerunt et quomodo eam tractaverint paucis commemorabo, 
ut appareat, me haudquaquam acta acturum. 

Scripsit quidem vitam Joa. Dantisci Thomas Treterus 
custos canonici Varmiensis in opere: De Episcopatu et Epis- 
copis Varmiensibus inscripto et Cracoviae a. 1685 in publicum 
emisso pag. 108, sed, qui ejus mos est, tam frigide et jejune, 
ut cum nec dies nec annos commemoraverit, vix dignus sit, 

quem respiciamus, Idem fecit Ilartknoch in opere: Prussicae 
ecclesiae Historia. Francoforti 1686 pag. 1043. Iluc refe- 
rendus est etiam Andreas Charitius, qui in sua Commen- 
tatione Historico -litteraria de viris eruditis Gedani ortis, Vi- 
tebergae 1715, pag. 37. mentionem Joan. Dantisci fecit, sed 
cum nullo acumine critici fungatur, ea quoque, quae protulit, 
falsa sunt. 

Ilennebergerus in opere: Preuss. Chronik pag. 155 pau- 
cis versibus rem absolvit. 

Paullo diligentius et accuratius descripsit vitam ejus Sei- 
lerus Elbingensis Gymnasii professor, in opere: Prussia docta 
(Erleutertes Preussen) Tom. I. No. XIII. p. 239 sq. et in 
additamentis pag. 561. Cum autem facta, quae in hac vita 
proferuntur, nullo vinculo juncta sint, causaeque eorum ne- 
glectae, nemo est, qui tam brevi et frigida narratione acqui- 
escere possit. 

Alius vir, qui vitam Dantisci multo uberius et perfectius 
tractavit, Joannes Gottl. Doehmius poeta ipse atque histori- 
cus, hie ponendus est, qui in editione Poematum et Ilymno- 
rum Joannis Dantisei, Lipsiae et Vratislaviae a. 1764, ad- 
hibitis satis diligenter quibusdam fontibus, vitam ejus praemisit. 

Praeter hos viros Janocius in Comm. de libris pol. ra- 
rioribus in bibliotheca Zalusciana, Dresdae a. 1743, Tom. I. 
pag. 23 et 24 et Tom. III. pag. 64 sq. cum carminum tum 
vitae Dantisci brevem fecit mentionem. Attigit quoque pau- 
cis vitam Dantisci Carolus Tromlerus m op.: De Polonis 
latine doctis diatribe, pag. 15 et 16, quae commentatio ex- 
stat in Janocianorum volumine primo. Quae nostrates me- 
moriae tradiderunt, aut ex auctoribus jam laudatis deprompta 
sunt aut negligenter tractata. In his ponimus: llistoriam 
Litt. Poloniae, qua Wiszniewski Tom. IV.p. 237 sq. vitam 
Dantisci tractavit. 

Deinde commemorandus est Ossoliński, qui in opere: 
Commen. historico - crit. de scriptoribus Poloniae Tom. IV. 
pag. 58 sq.) quaedam de vita ejus et scriptis in medium pro- 
tulit. 


*) Wiadomości historyczno - krytyczne o pisarzach polskich. Lwów 1852. 

Denique commemorandus nobis videtur Kondratowicz: 
Histor. Litt. polon. Tom. I p. 218. 

Quorum omnium virorum’) Boehmius etsi multa accurate 
commemoravit, plures tamen res easque nostro judicio gra 
vissimas aut neglexit aut sponte retinuit; omissis igitur om- 
nibus, quae auctoritatem Dantisci diminuere possint, ,ea se 
lubentius perseripturum, quorum memoria et Dantiseo hono- 
rifica et Gredanensibus (seribit enim ad senatum Gedanensem) 
ipsis sit jucunda," fatetur"). Line igitur patet, Boehmium 
laudationem potius Dantisei quam vitam scribere voluisse. 
Praeterea jure Boehmio id exprobrandum est, quod argumenta 
ad narrationem suam probandam neque in carminibus ipsius 
poetae neque in epistolis ad eum datis satis diligenter quaesivit. 
Non omnia quidem Boehmius, quae alii de singulis factis 
Dantisei scripserunt, cognita habuit, sed si vel iis, quae ei ad 
manus fuerunt, diligenter usus esset, imaginem Dantisei ple- 
niorem et accuratiorem reddidisset. Quae cum ita sint, equi- 
dem vitam Dantisci narrare constitui, in qua exponenda ita 
versabor, ut ad facta, ad amicitias et familiaritates, quas cum 
praestantissimis illius aetatis iniit viris, confirmandas, denique 
ad mores ejus adumbrandos, cum ex carminibus ejus tum 
ex epistolis ad eum datis quam accuratissine dócumenta sim 
depronipturus. 


*) Alios, qui obiter mentionem Dantisci fecerunt, suo loco eommemorabo. 
**) In prooemio pag. 12. 

Natus est autem Joannes Dantiscus Gedani sive Dantisci anno 
post Christum natum millesimo quadringentesimo octogesimo quinto, 
loco etsi non admodum opulento tamen honesto. Philippus Fren- 
kingius (in Or. de vita et moribus Jo. Dantisci') tradidit memoriae, 
genus paternum Joannis Dantisci ortum esse e familia non ignobili 
Hoefen; diuturnis autem belli calamitatibus, avum Joannis e pago pa- 
terno expulsum, Gedanum se contulisse habitatum: ubi in tantas 
rerum angustias esse adductum ut restibus faciendis victum sibi suis- 
que quaerere cogeretur. „Quumque non esset (inquit Frenkingius 1. 1.) 
„quod esset, forte cum comite suo impubi ad illam accessit aream, ubi 
„restiarii suum exercent opificium: conspicatus ibi linum in fasces colli- 
„gari, se quoque ejusdem artis gnarum profitetur.“ Hinc igitur facile 
colligi potest, nomen (restiarii) Flachsbinder vernacula lingua ab opi- 
ficio hoe avo Dantisci inditum esse. Quo facto facile nomen gentili- 
cium Hoefen abolevit et alterum a familia Joannis Dantisci servatum 
est. Errasse igitur eos, qui contenderint, nomen ,,a Curiis propterea 
retulisse Dantiscum, quod tantum temporis spatium in curiis principum 
versatus esset?), argumentis docebo. Ac primum quidem testimonium 
Frenkingii, qui propinqua cognatione cum Dantisco conjunctus erat, 
plurimi faciendum est; deinde non minoris momenti est documentum, 
quod exstatin codice Petricoviensi*), quo Sigismundus Rex diploma 
nobilitatis atque titulum .,de Curiis,‘ quem Dantiseus a. 1515 in Con- 
ventu Vindobonensi ab imperatore Maximiliano accepit”), in Comitiis 
Petricoviae a. 1517 celebratis sancivit. Verisimillimum igitur est, Dan- 
tiscum, non oblitum, avum suum usum esse nomine ,,IIoefen*, cum in 

ordinem nobilium germanorum reciperetur, idem post longum tempo- 
ris spatium revocasse et in voces „a Curiis mutasse. Ad hoc accedit, 
quod Dantiscus eo tempore, quo ei hoc nomen a Maximiliano inditum 
est, nondum in curiis versabatur; primum enim cum Sigismundo I. 
Vindobonam profectus est nulla antea legatione functus. Errat quoque 
Bochmius contendens?) Dantiscum jam ad altiorem locum evectum, 
vocabulo Flachsbinder appellare sese publicis ingenii monumentis 
haud dubitasse. Vocabulo enim Flachsbinder nusquam usus est, sed 
in graecas voces Linodesmon mutatum bis posuit?). Posteriore vero 
tempore ne hoc quidem nomen usquam cum in carminibus tum in 
epistolis ejus occurrit; sed ubique aut simpliciter Joannem Dantiscum 
sese appellat, quod nomen more illius aevi ab urbe patria assumsit, 
aut Joannem de (a) Curiis Dantiscum. Haec hactenus. 

Pater Joannis, Simeon?), cum animadvertisset puerum invitum 
versari in opificio (pater ejus teste Boehmio prooem. p. 8. potum ex 
hordeo coquebat) quo ipse oceuparetur, in ludum ad discendas litteras 
mittere eum statuit. Atque verisimile est, primis litterarum elementis 
in aliqua schola Gedanensi imbutum esse Dantiscum. Paulo post, 
eum parentes ejus haud ignorarent, florere Cracoviae scholas celeber- 
rimas, ad litteras et bonas artes percipiendas Joannem duudecim aut 
tredecim annos natum eo miserunt. Cracoviae igitur, cum satis ha- 
beret ex quo vitam sustentaret, ut ipse canit?): 


A puero nam sorte mea contentus habebam 
Tune et in exili conditione satis, 


tantos brevi in bonarum litterarum studio fecit progressus, ut carmina 
scribere inciperet. Sedecim et septendecim annos natus, bello inter 
Polonos et Tartaros exorto, studiis valedicere coactus est; ex iis enim 
quae ipse dicit ?): 

Junior et belli contra Dacosque Getasque 

Atque Borysthenidas, tempore miles eram, 
concludi potest, Dantiscum a. 1502 contra Tartaros aut a. 1503 
contra Valachos stipendia fecisse 1), Quo bello finito eo majore stu- 
dio litteris in Romano Gymnasio!) et Cracoviensi universitate incu- 
buit et ingenium suum magis magisque excolebat. Cum autem a na- 
tura ad poesim factus esse videretur, praeter alias doctrinas maxime 
colebat poeticam et legendis latinis poetis tantum profecit, ut nemini 
aequalium latine scribendo esset secundus. Hic ut aliis alias artes 
profitentibus praestantissimis illius aevi utebatur magistris, sic in poe- 

tica praeceptorem habuit Paulum Crosnensem, virum in carminibus 
pangendis clarissimum ??). Ipse Dantiscus admodum puer animum 
gratum praeceptori suo significaturus, carmen in laudem ejus compo- 
suit). Qua autem causa, quo auctore, et ad quod munus obeundum 
inter aulicos Alexandri Regis Poloniae sit receptus, nihil certi me- 
moriae traditum est; Seilerus quidem l. e. affirmat plura exstare 
monumenta, quibus probari possit, cum munere scribae functum esse. 
Sed cum mihi haec monumenta plane sint ignota, rem hanc im dubio 
relinquendam esse putavi. — Invitum autem intermisisse Dantiscum 
studia, ex iis quae ipse scribit, perspici potest. In carmine enim ad 
Ingenuum adol. v. 67 ita de hac re conqueritur: 


In teneris annis tumidam sum raptus ad aulam, 
Scilicet ex doctis, quod modo plango, scholis. 


Cum igitur intellexisset Dantiscus, se in aula nullum otium ad lit- 
teras tractandas habere, relinquere eam statuit, cepitque consilium in 
Italiam se conferendi ea mente ut monumenta antiquitatis in ipso 
eorum domicilio cognosceret. Quod propositum casus mutavit. Pera- 
grata enim Dania"), ad quam visendam mare Balticum Dantisco traji- 
ciendum erat, ad meridiem se convertit; finibus autem Saxonum et 
silva Ilercynia!5) perlustrata cum per Alpes in Italiam venisset et na- 
vem ad proficiscendum Hierosolyma paratam conspexisset '*) priore 
consilio mutato, navem conscendit et Orientem versus profectus est. 
Quo in initere vidit insulaın Corcyram, Cretam, Rhodum, ubi coelo 
sereno et amoenis regionibus vehementer gavisus est. Hic paullulum 
moratus, cum corpus itinere fessum recreasset, Cyprum navigavit; 
jucundo tamen et amoeno spectaculo, quod éi praebuerunt oppida Pa- 
phus, Gnidus et Idalus mons, frui non potuit: correptus enim febri 
vehementissima, moestus ad navem redire coactus est. Cypro relicta 
cum in alto jam esset, tanta tempestas coorta est, ut ultima dies omni- 
bus adesse videretur. Dantiscus illo tempore (1505) viginti annos 
natus ") in vitae periculum adductus est doluitque sibi adolescenti tam 
procul”a patria atque suis moriendum esse. Quo periculo liberatus 
Joppen, urbem Palaestinae maritimam, pervenit. Hine, recreatis viri- 
bus, Hierosolyma profectus cum urbem cum sociis itineris intraret, 
non modo calumniis et opprobriis a Judaeis affectus verum etiam ver- 
beratus est'^. Quapropter non diu inter inhumanam gentem commo- 
ratus, viso sepulero Christi omnibusque sanctis locis in Arabiam se 
contulit. Qua quidem peragrata desiderium patriae eum cepit. ‘Tra- 

jecto igitur mari mediterraneo ad littus Siciliae appulit!*) visurus 
omnia loca celeberrima, quae in itinere suo adire neglexit. Itaque 
admiratus ,.fumantem ignibus Aetnam* Neapolim navigavit. Unde 
finibus frugiferae Campaniae peragratis multisque urbibus visis, Ro- 
mam pervenit, ubi paululum commoratus in patriam ad suos rediit. 

Quae quidem peregrinatio summo emolumento fuit Dantisco: 
non modo enim multarum rerum usum ct scientiam, cognitis tot gen- 
tium institutis et moribus sibi comparavit, verum etiam aliquot linguas 
adeo cognovisse dicitar, ut tanquam propriis uteretur ?".) 

Quo itinere duobus annis confecto cum in patriam rediisset, nullo 
munere fungi, sed paucis acquiescere?!) et vitam privatam, non versa- 
turus nisi in bonis artibus, degere statuit. Nihil tamen eorum quae 
maxime cupivit ac voluit, ei obtigit; brevi enim iterum ad aulam tra- 
ctum se esse narrat??) Qua autem causa ductus consilium mutaverit 
ineertum est. Verisimillimum est, Dantiscum suadentibus Consan- 
guineis atque amicis ut rediret Cracoviam atque theologiae studeret, 
sperantibusque fore, ut ita brevi et facile auctoritatem majorem asse- 
queretur, etsi invitum morem gessisse”). Dantiscus igitur vicesimum 
tertium annum vitae agens a. 1508 denuo Cracoviensem universitatem 
adiit summaque industria et diligentia litteris incumbere coepit. 
Praeter theologiam artemque poeticam operam navasse juris quoque 
prudentiae Dantiseum jam hine manifestum est, quod brevi post in 
aula regia munere jurisconsulti fungebatur?'. Petrus enim Tomicius 
Vicecancellarius Regni Polonici, vir ingenio et consilio praestantissi- 
mus, cum cognovisset, J. Dantiseum multarum rerum scientiam aces 
que in itinere sibi comparasse, brevi tempore tantopere eum adama- 
vit, ut judicio suo probatum Sigismundo I. Regi Pel. commendaret. 
Per Tomicium igitur commendatus™) et inter regiarum epistolarum 
seribas receptus, prudentia, probitate et acumine ingenii, tum maxime 
eleganti scribendi genere animum Regis adeo sibi conciliavit, ut ad 
gravissima munia obeunda eligeretur. Ex epistola enim Regis Sigis- 
mundi ad Lucam Episcopum Varmiensem a. 1508 data 26) intelligitur, 
Joannem Dantiscum ad comitia terrarum Pruthenicarum missum esse 
omniaque, quae ab initio conventus facta sint, regi Vilnae tum commo- 
ranti narrasse. In comitiis igitur civitatum Prussiae, quae modo Ma- 
riaeburgi modo Graudenti celebrabantur, una cum Luca Episcopo 
Varmiensi varias causas Gedanensium, Elbingensium et Thorunen- 
sium componebat. Anno 1511 Legatus iterum ad Conventum Ma- 

riaeburgensem a Rege missus de nummis cudendis maxime cum tribus 
majoribu . Prussiae civitatibus agitavit?’). 

Dantiscus quidem etsi negotiis adeo occupatus erat, ut maximam 
partem temporis in epistolis scribendis et negotiis Regis obeundis 
consumere cogeretur, musas tamen haudquaquam colere desiit. Nullis 
angustiis pressus, ubi quid otii dabatur aut ingenio suo indulgens 
amores sectabatur aut cum aequalibus certamina poetica inibat. 
Qualis quidem certaminis gravissimum argumentum legimus in Came- 
rarii narratione de Eobano Hesso**) hoc: ,,Erat Gedanensis quidam 
„aequalis ferme aetate Eobanu, neque corporis specie longe inferior, 
inferior tamen, pariter et ingenio minor, qui patria appellatione se 
„„Dantiscanum nominaret. Inter hos praeclara contentio exstitit ingenii 
„et eruditionis, cum alter alterum operibus Musicis, initio sane, ut 
„accepimus, aliquanto infestius provocaret. Sed Dantiscanus (Dan- 
„tiscus) vir prudens celeriter sensit, quam longe in hoe spacio ab Eo- 
„bano relinqueretur, et ingenua confessione primas Eobano concessit, 
,et ipse aliam laudis ac praestantiae viam ingressus fuit. Nam Sar- 
„matico Regi se adjunxit. Cujus nomine legationibus ad alios Reges 
„et Principes functus ad dignitatem et opulentiam maximam pervenit.* 
Quanta vero cum cautione documenta omnia legenda sint, mox pro- 
babimus. Dantiscus enim, qui jam inde ab anno 1508 secreiarius re- 
gius erat neque illo demum tempore, quo Eobanus Hessus Cracoviam 
venit??), haudquaquam de sua facultate poetica desperavit, et postea 
pulcherrimis carminibus fingendis magnam sibi paravit gloriam. Prae- 
terea ipse Eobanus ingenium poeticum Dantisci, illum vehementem 
fervorem et eruditionem summis semper cumulavit laudibus, quin 
etiam in epistola ad Dantiscum Cracoviae data sponte primas ci detu- 


lit. Jam vero ipsum Eobanum audiamus ?") 
'Tam mihi visa decens, tam vivida, tamque diserta, 
In subito excussis est Tua musa modis, 
Talia qui scribit subito dictata furore, 
Qualia legitimo tempore'seripta dabit? 
Cedo libens istoque tibi certamine palmam 
Offero ... 

Unde patet, judicium Camerarii de ingenio Dantisci prolatum non 
modo injustum verum etiam falsum esse. Inter Eobanum autem et 
Dantiscum tam firma amicitia ex hac mutua aestimatione orta est, ut 
ab utroque (id quod infra demonstrabimus) per totum vitae spatium 


pie sancteque servaretur. Eobanum Cracoviae etiam tum?!) commo- 

rantem saepenumero invitabatDantiseus ad coenam *) inter quam ser- 
monibus festivis plenisque facetiarum delectabantur. Quibus. in con- 
viviis utrumque saepe frugalitatis modum excessisse ipse Eobanus 
auctor est in epistola secunda v. 5. ad Dantiscum ita scribens: 

Seribis ut hesterno nimium madefactus Jaccho 

Cyclopas capiti credis inesse tuo. 

Cum autem de moribus Dantisci infra uberius sim dicturus, nunc 
talia missa faciam et ad ea enarranda agerediar, quae gesserit et quem- 
admodum negetia sibi commissa administraverit. 

In aula igitur munere secretarii fungens, principi quidem suo 
propter orationis elegantiam et fidem probatam gratissimus fuisse, 
sed in alios iniquus et durus exstitisse perhibetur. Nam anno 1512 
Legatus Regius Gedanum missus potestatis et dignitatis adeo studiosus 
fuit ut originis suae oblitus mores majorum et patriae privilegia lae- 
dere non dubitaret, dummodo Regi atque suae voluntati satisfaceret. 
Quae res ita habuisse fertur. Joannes Dantiscus cum causam ali- 
quam hereditariam ??) defenderet, senator vero et praeses judicii, qui 
unus potestatem lites dijudicandi hahebat, ingratam sententiam pro- 
nuntiasset, Dantiseus Regem appellavit; cum autem Gedanenses jure 
ac privilegio Culmensi freti, quo cautum erat, ne quis ad Regem pro- 
vocaret, appellare eum vetarent, Dantiscus litem hanc privatim nec 
non sine artibus prosequebatur. Inde mos obtinuit, ut in litibus ci- 
vium, privilegiis civitatum Pruthenicarum neglectis provocationes ad 
aulam Regiam fieri inciperent. Qua qnidem re tantum odium non 
modo Gedanensium sed etiam omnium Pruthenorum sibi contraxit, ut 
injuriae libertati suae primum a Dantisco illatae nunquam oblivisceren- 
tur. Dantiscus tamen etsi non ignorabat se injuste et ingrate egisse, 
neque posteriore tempore aequum se Gedanensibus praebuit. Nam 
cum hi, relicta fide majorum novae favere incipevent, adeo ira effer- 
buit Dantiscus, ut in carmine elegiaco „Joras propheta“ inscripto 
patriam urbem sororem Sodomae et Gomorae appellare non dubitaret 
affirmans brevi ei esse pereundum, nisi quam celerrime ad avitam reli- 
gionem rediret. 

Sequenti anno 1513 rursus Dantiscum in Prussiam ad Conventum 
Grudecensem missum esse intelligimus ex epistola Regis Sigismundi 
ad eum data**), ubi Dantiscum nobilibus ac civitatum proconsulibus 
his verbis commendat: ,,Commisimus huic notario nostro, venerabili 


„Joanni Flaehsbinder: ut vobis nostra desideria referat. Hortamur 

„itaque eos ut eidem aeque credatis atque nobis ipsis.“  Hortandae 
autem erant Dantisco civitates Prussiae, ut turbantibus pacem resi- 
sterent, licentiam praedonum cohiberent et decimam marcam Regi 
jam dudum constitutam solverent. 

Eodem feretempore sacerdos factus, antistes Columbae, quod est op- 
pidum ditionis Cracoviensis, pago praepositus est. Animadvertendtun 
tamen videtur, Dantiscum, quamquam reditum pecuniae ex illo prae- 
dio caperet, munere saeerdotis fungi non potuisse propterea, quod 
propter multa negotia in aula Regia temporis vacui nihil habuit. Anno 
1515 in bello inter Polonos et Moscos orto Regem comitabatur *), 
quocum post victoriam apud Borysthenem رد‎ fluvium de Moscis re- 
portatam primum Posonium deinde Vindobonam ad illum celeberri- 
mum conventum ?") profectus est. Ibidem praeter Sigismundum Regem 
Poloniae, Vladislaum Ungariae et Bohemiae et Maximilianum Caesa- 
rem fuisse et non modo foedus inter Sigismundum et Caesarem Maxi- 
milianum stabilitum, verum etiam Mariam neptem Caesaris Ludovico 
nepoti Sigismundi matrimonio esse datam satis ex historia notum. 
Nobis autem id maxime considerandum videtur, quid Dantiseus ibi 
fecerit, Ex iis quidem quae ipse scripsit **) et quae Bartholinus in suo 
Hodoeporico memoriae tradidit, patet suscepisse ibi Dantiscum certa- 
mina poetica cum Richardo Bartholino Gasp.Urs.Velio eosque familiari 
amicitia sibi conjunxisse. Hine orator cum Drevicio episcopo Vladis- 
laviensi et Leszezynio Capitaneo szluchoviensi ad Venetos missus est, 
quos ad expeditionem contra Turcas suscipiendam commoveret; cum 
autem eos nullo modo ad bellum adducere posset, re infecta Vindo- 
bonam rediit?®). Sigismundus Rex cum in patriam abiret Dantiscum 
apud Maximilianum, reliquit ut suas ipsius res et Caesaris agitaret. 
Quod quidem munus optime eum obiise et bello inter Maximilianum 
et Venetos finito, eloquentia, qua pollebat plurimum ad pacem inter 
eos perficiendam contulisse ex vita ab ipso scripta *) apparet: 

Caesaris hujus avus victor quum bella superbis 
Cum Venetis gereret, qui tria regna tenent: 
Nuncius in castris fueran ter missus ad illos 
Et certa pacem conditione dedi, 

Atque sicuti omnium illius aevi principum erat moris ut diligen- 
tiam assiduitatem et litterarum doctrinam virorum excellentium et ma- 
xime de se meritorum non modo non despicerent verum etiam requi- 
rerent et magnis prosequerentur honoribus, ita Maximilianus meritorum 

de se Dantisci ratione habita et laurea poetiea cum ornavit et patricia 
equestrique dignitate donatum doctorem utriusque juris in univer- 
sitate Vindobonensi publice creandum curavit *!), 

Anno 1517 Sigismundi beneficio altiorem dignitatis gradum con- 
secutus est Dantiscus. Ex epistola enim Sigismundi ad Pontificem 
data ^?) intelligimus, Dantiscum canonicum ecclesiae Varmiensis electum 
esse, Quo facto in aula Maximiliani varias res principis sui agitasse 
videtur. Anno enim 1518 Caesarem in Belgiam ?*) iter facientem co- 
mitatus pacata hac provincia in Germaniam rediit. Interfuit quoque 
sine dubio comitiis Augustae Vindelicorum eodem anno celebratis) 
unde eum Maximiliano Oenipontem se contulit. Hine") in patriam 
a Rege ad gravius munus abeundum revocatus, otio vacare diu non 
potuit. Nam post mortem Joannae Reginae Neapolis, quae Isabellam, 
Bonae Sfortiae matrem (quae eodem anno Sigismundo regi nupserat) 
heredem ducatus Barensis instituerat, Sigismundus, cui res Isabellae 
aeque atque suae cordi erant, Joannem Dantiscum ad Maximilianum 
Caesarem ablegavit, qui nepoti suo Carolo Hispaniarum regi commen- 
daret, ut in reddendo ducatu Barensi facilem oratori Regio se prae- 
staret. Qua quidem re absoluta, Dantiscus nulla mora interposita in 
Hispaniam ad Carolum Vallidoleti tum commorantem profec.us est. 
Summa autem mandati baec fuit**): ,,Ageret Dantiscus et peteret a 
„Carolo omni studio, ut Isabellae bona omnia testamento legata con- 
„servarentur et redderentur. Quae quidem res etsi magnis multisque 
difficultatibus erat obstructa, egregie tamen a Dantisco transacta est. 
Quo facto in Italiam se contulit ad statum ducatus Barensis cogno- 
scendum et ordinandum. E litteris enim Sigismundi ad Dantiscum ct 
Ludovicum Decium datis") perspicimus datam iis esse potestatem in- 
tegerrimis civibus populoque gratis munera deferendi, jus dicendi, et 
quae iis civibusque utilia viderentur constituendi. Quibus rebus con- 
fectis utrum Dantiseus in patriam redierit an apud Carolum manserit 
in incerto relinquendum est. Anno autem 1521 cum Turcae ad Hun- 
gariam subigendam maximas copias cogerent Sigismundus Rex timens, 
ne, subacta hac terra in idem periculum adduceretur Polonia, rursus 
Dantiscum legatum ad Carolum V misit, qui eum etiam atque etiam ora- 
ret ut bella intestina componeret et Ludovico Regi Hungariae nepoti 
suo quam celerrime auxilia mitteret *). 

Zodem anno bellum cruentum quod inter Sigismundum Regem 


et Albertum Cruciferorum magistrum per plures annos gerebatur fini- 
DI 

tum est. Agendum igitur erat Dantisco cum Caesare , ut arbitros 
„eonstitueret, qui adhibitis principibus Germaniae ct Rege Hungariae 
„indutias jam factas confirmarent et finem huic tragoediae imponerent.“ 
Eadem agenda ei erant apud Ferdinandum regem, Cardinalem Salis- 
burgensem et Georgium ducem Misnensem ,,verbis pro re et persona 
„uniuscujusque accomodatis ad favorem ipsorum arbitrorum conci- 
Jiandum et negotium ipsum celerius absolvendum.* Per idem tem- 
pus cum non modo aliae Prussiae civitates verum etian. Gecanenses 
et Elbingenscs qui Regno Polonico subditi erant, ad Judicium, quod 
vocabatur Camerae Imperii magno incommodo suo educerentur, sen- 
tentias vero ibi latas exsequi nollent; Sigismundus Rex finem his con- 
iroversiis impositurus Joanni Dantisco mandavit, ut jus suum a Carolo 
vindicaret. Cujus quidem mandati verba haec sunt**): „Item peten- 
„dum a Caesarea Majestate, quod (ut) civitas Gedanensis et Elbingen- 
„Sis non evocentur ad Cameram Imperialem: ac ut illis non imponan- 
„tur ullae solutiones, cum nobis ac regno, nostro subjectae sint, et non 
„alteri.“ 

Periculum autem quod Hungariae a Turcis imminebat, multo ma- 
gis auctum est cum Solymannus pacata Syria et Aegypto maximo 
cum exercitu ad Hungariam subigendam profectus Belgradum (quod 
ab aliis Nandor alba sive alba Graeca vocabatur) propugnaculum 
hujus terrae expugnasset?". Sigismundus igitur precibus nepotis sui 
indulgens per litteras Dentisco mandavit, ut nomine Regis Poloniae et 
Hungariae rog: ret et obtestaretur Carolum V. „ne tum demum de 
„extinguendo incendio cogitaret, cum ignis ad intima penetraverit ; 
„proinde Ludovico, qui proximus esset periculo opem quam celerrime 
„ferret et consideraret quod nomen et quam famam posteritati relin- 
„queret, si duo regna sub imperio suo a barbaris vincerentur et subi- 
»gerentur.“ Qua quidem in legatione tribus annis confectis sub finem 
anni millesimi quingentesimi vigesimi tertii a Carolo V- in Belgia tum 
commorante in patriam dimissus esse videtur Dantiscus; verba enim 
quae in vita?! ab ipso scripta leguntur, optime in hoc tempus 
quadrant. 

Brevi tempore interjecto post reditum in patriam denuo gravia 
negotia perficienda Dantisco et Stanislao Borgio commissa sunt°?). 
Anno enim 1523 mense Novembre Clemens cui postea nomen septimo 
erat Pontifex electus est. Deinde cum Isabella dux Barensis Bo- 
nae Reginae Poloniae mater ineunte anno 1524 mortem obiisset, du- 

catus Barensis et bona omnia ad Reginam redierunt. Mandatum 
igitur est Dantisco ut nomine principis sui verbis quam amplissimis 
Pontifici de hac summa dignitate gratularetur atque exponeret, quanto 
in periculo Hungaria amissis duobus propugnaculis versaretur. Qua- 
propter oravit Dantiscus Pontificem „ut principes continuo inter se 
„certantes ad concordiam tandem reduceret et ad tam periculosum 
„bellum propulsandum commoveret. Quod quidem ad ducatum Ba- 
rensem pertinet, id maxime Dantisco cum Pontifice erat agendum, .,ut 
„quae opus forent ad statum eum retinendum et stabiliendum consilio 
„et auxilio suo adesse Regi dignaretur.“ Quo facto Venetiam se con- 
tulit, ubi duci Venetorum de novo honore gratulatus declaravit, spe- 
rare Regem fore, ut vir tam singularis prudentiae et fortitudims magno 
praesidio Rei Christianae esset. Cum autem ipsum dóminium Vene- 
torum in Regno Neapolitano nonnulla loca et terras ducatui Barensi 
vicinas haberet, agendum erat oratoribus, ut cives eorum dominiorum 
bonos vicinos se praeberent, et auxilio suo, ubi opus foret, Regi 
adessent. Item cohortatus est Dantiscus Senatum Venetorum, ut 
ferret auxilium Regi Hungariae, ne calamitas illa, fracto hoc regno 
ad ipsos perveniret. Per idem tempus ducem quoque Ferrariensem **) 
adiit cui nomine Regis amorem et benivolentiam declararet postularet- 
que, ut dux, qui portus et nonnulla oppida ducatui Barensi vicin.. habe- 
ret, pro viribus ad tranquillum statum servandum inter vicinos conferret. 

Quantae autem difficultates Dantisco in obtinendo ducatu Barensi 
superandae fuerint, e litteris Sigismundi ad Carolum V. datis perspici 
licet°‘). In altera enim conqueritur Sigismundus vehementissime 
lentitudinem hujus rei, miraturque, cur, quamquam Carolus jusserit, 
arx Barensis nondum reddita sit. Ibidem orat Carolum, ne praebeat 
aurem hominibus malitiosis, quibus nihil sit jucundius quam discor- 
diam inter principes concitare. In altera epistola summas gratias 
Caesari pro reddita arce agit speratque, vinculum affinitatis et ami- 
citiae, quod multi disrumpere sint conati, firmius etiam fore. Quibus 
rebus feliciter transactis Stanislaus Borgius in Poloniam rediit, Dan- 
tiscus vero jussu Regis apud CarolumV. mansit 55) ; restabant enim quae- 
dam minoris momenti ad ducatum Barensem pertinentia, quae Dan- 
tisco perficienda commissa sunt, Sic perspicimus ex epistola Bonae 
Reginae ad eum data“) mandatum fuisse Dantisco, daret operam 
quam maximam, ut sicuti Isabella ita etiam Bona Regina solvendis 


vectigalibus in ducatu Barensi liberaretur. 

Orator igitur Regius apud Carolum commorans 9) Sigismundi 
Regis jussu Romam ad Clementem VII. anno 1525 ad causam Alberti 
Magni Cruciferorum magistri defendendam profectus est. Albertus 
enim Lutheranae legis studiosus veste ordinis Teutoniei deposita et 
religione mutata omnes Prussiae civitates auxilio Imperii subigere 
sibi voluit; sed male sublevatus indutias quadriennes cum Sigismundo 
Rege Thorunii inire coactus est). Quo facto, Sigismundus omnibus 
dissensionibus finem impositurus Prussiam orientalem Principi Alberto 
nepoti suo atque heredibus ejus in perpetuum feudum tradidit. Ne 
autem Pontifex aegre ferret, quod in indutiis cum Alberto initis nulla 
mentio mutatae religionis facta esset, mandavit Sigismundus Dantisco, 
ut se apud Clementem excusaret*). De qua legatione ita Dantiscus 
gloriatur *" : 

Cuncta nihil veritus promissa fideliter egi, 
In quibus incussit res mihi nulla metum 
Audivit tripliei me cinctus Papa tiara 
Et prope Cardinei turba sacrata chori, 

Eodem tempore atrocissimum bellum inter exercitus Caroli V. 
et Francisci Franciae regis in Italia saeviebat: Dantiscus igitur, causa 
Albertii Principis apud Clementem VII. transacta, summo vitae peri- 
culo „per cuneos equitum, per peditumque globos**') in Hispaniam 
quam celerrime se contulit. Ex quo tempore Dantiscum continuo in 
aula Caroli commorantem varia negotia Sigismnndi Regis agitasse ne- 
que in patriam rediisse, e litteris ejus ad fratrem Bernardum a. 1530 
17. Martii datis patet?) ; in iis enim scribit „se jam sex annos in Po- 
lonia non fuisse. Agitabat autem, ut supra jam memoravi, etiam tum 
rem ad ducatum Barensem pertinentem; cujus rei mentionem inveni in 
epistola Cornelii Duplicii Scepperi illo tempore in aula CaroliV. munus Le- 
gati obeuntis ad Joannem Dantiscum a. 1527, 27. Junii data*?), ubi praeter 
alias res haec scribit: ,,Cuperem scire an S.°) reddiderit vobis statum 
.Darensem. Velim me crebro certiorem facias de rebus tuis; nam 
„non dubito, quin tibi grave sit, soli illic esse inter Hispanos, cum tot 
„amiseris convictores, sine quibus tibi vitae medietas deperit.* 

Per idem tempus et Carolus V. multa gravia negotia Dantisco 
commisisse videtur. Seilerus®*) quidem memorat, contulisse pluri- 
mum Dantiseum ad pacem inter Carolum et Franciscum Franciae re- 
gem, quam eos anno 1527 (?) imisse dicit. Quam autem pacem Sei- 
lerus intelligi voluerit, difficile est conjicere. Nam pax qua Francis- 

cus vinculis liberatus est Madriti a. 1526 facta est. Altera autem 
pax quam hi principes inierunt, Cameraci a. 1529 conciliata est. 
Num autem ad alterutram Dantiscus aliquid contulerit nihil certi me- 
moriae traditum. Uteunque se ea res habet, hoc certe negari non 
potest, merita Dantisci in Carolum multa et magna fuisse. Nam Dan- 
tiscus, cujus et consilio saepe Carolus utebatur et lepore orationis 
delectabatur, tanta gratia et amicitia fere apud eum floruit, ut is 
obtrectationis et versutae malignitatis nulla ratione habita, Dantiscum 
et maximis beneficiis cumulaverit et ad ornamenta nobilitatis quae ille 
ab avo Caroli acceperat, majorem dignitatem addiderit. Anno enim 
1529 honoris ejus causa nummum aureum Carolus cudendum curavit 
additis duabus ad insignia Dantisci alis, altera nigra altera alba. Cum 
igitur sciamus a. 1529 Carolum V. ad insignia nobilitatis Dantisci 
nova addidisse, verisimillimum est, eodem anno nobilitatem Hispanicam, 
quam memorant Camerarius et Varsevicius Dantisco datam esse. 
Quae quidem dignitas eo magis Dantisco grata erat, quod non igno- 
ravit pro meritis ac laboribus*^) oblatam sibi fuisse. Dum igitur a 
Carolo V. tantis beneficiis tantisque honoribus cumulatur, in patria, 
quamquam summo studio negotia Sigismundi regis atque Bonae con- 
jugis ejus agitaret, nullum tamen altiorem dignitatis gradum consecu- 
tus est. Qua injuria Dantiscus offensus epigrammate ad Tomicium 
ex Hispania misso animum regis meritorum immemorem et invidiam 
Bonae reginae perstrinxit °"). 

Anno 1529 in Italiam cum Carolo V. profectus Bononiam mense 
Novembre pervenit. Bello enim inter Clementem VII. et Caesarem 
finito adeo alter alteri reconciliatus est, ut pontifex in conventu Bono- 
nieusi anno 1530 24 Martii duplici corona Carolum V. ornaverit. 
Dantiscus qui Carolum comitatus huie congressioni interfuit*)) hac re- 
conciliatione principum tanto affectus est gaudio, ut utrumque gra- 
vissimo carmine et ea qua pollebat auctoritate ad arma contra Turcas 
jungenda cohortaretur. Quo quidem carmine et ClementemVII. et Ca- 
rolun V. summis laudibus efferens et calamitates illorum temporum 
describens modum haudquaquam excessisse videtur. Turcae enim 
continuis incursionibus in Hungariam adeo vires hujus regni attri- 
verunt agros devastando oppida comburendo hominesque in servitu- 
tem abducendo, ut jure timendum esset, ne Hungaria devicta ad ter- 
ras imperii Romani subigendas prorumperent. 


Quo conventu celebrato anno 1530 cum Carolo in Germaniam 

profectus est. Oeniponte ubi Caesar apud Fardinandum fratrem 
unum mensem substitit Dantiscus Cardinalem Gattinariam Caesaris 
cancellarium suique amantissimum, qui ibi mortem obiit, amisit *). 
Hinc Augustam Vindelicorum profectus interfuit illis celeberrimis co- 
mitiis, quorum memoriam professio evangelicae doctrinae posteritati 
tradidit. Quo in conventu inter alios complures viros eruditione prae- 
stantissimos veluti Valdesium et Philippum Melanchthonem cognovit 
eundemque multis egregiae voluntatis atque amoris significationibus 
prosecutus est". Huc Eobanum Hessum ') veterem amicum cum 
Joanne Campensi invitavit et tempus nogotiis vacuum cum iis degebat. 
Melanchthon autem vir clarissimus adeo sermonibus Dantisci gavisus 
est, ut cum in epistola ad Tarnovium capitaneum Cracoviensem ??) 
tum ad ipsum Dantiscum scripta summis laudibus eum efferret. Cujus 
epistolae non possum quin pauca verba afferam. „Rogavit me (inquit 
Melanchthon) hic adolescens ut litteras ad Te darem, quod ego non 
solum ipsius causa, sed multo magis etiam mea causa libenter feci. 
Gaudebam enim mihi occasionem offerri significandae Tibi gratitu- 
dinis meae. Etenim cum me singulari benevolentia oomplexus sis, 
in eo praesertim loco, in quo nobis etiam conjuuctissimorum hominum 
studia defuerunt, facile perspexi insignem hamanitatem Tuam Teque 
tum propter alias egregias virtutes, tum vero propter hanc humanita- 
tem, homine docto et sapiente dignissimam, vehementer amare coepi. 
Neque ego nunc de causa quicquam disputabo, in qua scis me nihil in 
utraque parte aliud contendisse, quam ut moderatius utrinqué res 
gereretur.** 

Per idem tempus Joannes Dantiscus jam diu. a Sigismundo rege 
neglectus et nisi munere canonici Varmiensis non fungens episcopus 
Culmensis electus est??). Quae quidem dignitas „pro fida et diligenti 
(sunt verba regis) servitute, qua per non modicum tempus regi et se- 
renissimae conjugi ejus munus oratoris obeundo praestitit“ Dantisco 
delata animum ejus jure offensum quodammodo lenivit, praesertim 
cum speraret brevi tempore in patriam sibi redire regem per- 
missurum ”*). 

Quibus in comitiis maxime causam Alberti ducis Prussiae agita- 
bat 75), Nam Sigismundus rex timens, ne sibi odium CaroliV. et principum 
Germaniae contraheret, quod ad arbitrium Prussiam in hereditarium 
feudum mutasset, excusatum id factum Caesari voluit. Carolus tamen 
Valtherum Cronebergium solenni ritu novum ordinis Teutonici ma- 

gistrum ereavit. Quo facto Cronebergius ad Caesarem et judicium 
imperii Albertum citavit. Qui cum non apparuisset, a judicio imperii 
publice promulgata sententia condemnatus est. Dantiscus quidem 
Alberti causam defendens nihil profecisse videtur propterea quod a 
novo magistro et ordinibus imperii nimiae difficultates obstabant. 
Haec igitur res in aliud tempus dilata est. 

Jucunda et suavi spe, brevi ad suosredeundi, plane destitutus est 
Dantiscus. Sigismundus enim Caesarem in Belgiam proficiscentem 
sequi eum jussit ibique, donee revocaretur, manere et honorem suum, 
quantum expedire videretur, adjuvare. Itaque post comitia Augustae 
Vindelicorum celebrata Carolum V. comitatus a. 1530 21. Decembre 
Coloniam Agrippinam. quo Caesar Principes Germaniae ad Ferdinan- 
dum fratrem Regem Romanorum creandum convocaverat, pervenit. 
Neque dubium est, quin Dantiscus solemnibus Aquisgrani a. 1531 11. 
Januarii celebratis, quibus Ferdinando regnum ac diadema delatum 
est, interfuerit. Hine cum Caesare in Belgiam profectus mense Ja- 
nuario Bruxellas venit"). Hinc autem Gandavum se contulit, quam 
urbem Carolus 1531 24. Martii solenni pompa intravit”*). Ex quo 
tempore maximam partem vixisse Dantiscum Bruxellis??) usque ad 
mensem Septembrem libellus ejus prosa oratione ,,de victoria Sereniss, 
Regis Poloniae eontra Vayvodam ete.“ scriptus et in publicum 24, 
Septembre Bruxellis editus gravissimo est documento*). E litteris 
Petri T'omicii anno 1531 25. Julii ad Joannem Dantiscum datis?!) ma- 
nifestum est dedisse operam Dantiscum, ut quam primum in patriam 
redire sibi liceret. Frustra tamen. Tomicius enim amicus et fautor 
Dantisci regem nullo modo adducere potuit, ut Dantiscum revocaret. 
Cujus rei hae potissimum causae fuerunt: „nam (inquit Tomicius) cum 
ita factum est, quod post missum in Hispanias Domino Zenicki jam 
diu a Caesare non discessit D. V. Reverendissima quoad in Germa- 
niam descenderet, arripuit occasionem Majestas sua propter multa ar- 
dua reip. negotia D. V. R. istic retinendi, quam scit pro honore et ex 
dignitate sua istic omnia curare.“ Praeterea missurus erat rex Dan- 
tiscum ad concilium generale, propterea „quod nemo melius et man- 
data referre et locum Majestatis Regiae cum dignitate sustinere prae- 
ter Dantiscuin posset, qui per tot annos optime didicerit quid in istis 
excelsis locis et aulis facere et dicere cum decore conveniat. Vocavit 
tamen Tomicius Dantiscum in spem brevi tempore ad suos redeundi. 
Bruxellis a. 1532 mense Aprili cum Caesare ad comitia Ratisbonae 

habenda in Germaniam rediit. Hie iternm rem Alberti Ducis Prus- 
siae agitabat**), ^ Mandatum autem est Dantisco, ut efficeret, ne Al- 
bertus Dux in futurum ad judicium imperii evocaretur neve ei molestia 
exhiberetur. Ceterum ipsi Alberto per oratorem suum ordinibus 
Germaniae respondere visum est se nisi regis Poloniae judicium atque 
auctoritatem non agnoscere. Defendisse autem Joannem Dantiscum 
dignitatem Alberti Ducis adversus Theutonici ordinis magistrum Cro- 
nebergium, ipsius libellus gravissimo nobis est argumento *), 

Quibus in legationibus duodecim annis consumtis^*) tot tantisque 
negotiis confectis, tot laboribus exantlatis**), eodem anno mense 
Augusto °°) Cracoviam rediit, ubi paululum commoratus in Prussiam 
ad occupandum episcopatum Culmensem profectus est, Post reditum 
in patriam tempus inter negotia publica, matrem, fratres et sorores 
dividens maximam partem Lubaviae habitabat. Attamen ne tum qui- 
dem vitam tranquillam degere ei licuit. Civitates enim Prussiae vario 
modo illis temporibus exagitabantur. Omnes fere cives Prussiae 
Legi Lutheranae favere coeperunt; unde factum est ut pax saepe tur- 
baretur. Videndum nobis igitur est, quid Dantiscus illis temporibus 
fecerit, quantum auctoritate sua apud cives valuerit, e& quomodo mu- 
neri, quo fungebatur, satisfecerit. Illa aetate civitates Prussiae, etsi 
Regi Poloniae subjectae erant, suum tamen habebant senatum ; prae- 
terea utebantur quibusdam privilegiis et immunitatibus, quae iis a re- 
gibus Poloniae datae erant. Comitia habebantur apud eos quotannis 
duo: Mariaeburgi die sancti Stanislai et Grudenti aut Thorunii die 
sancti Michaelis. Huc cum minorum oppidorum legati tum majorum 
civitatum (in quorum numero erant Gedanum, Thorunium et Elbinga) 
consiliarii conv: nire solebant, saluti totius civitatis servientes. Quibus 
in Comitiis principem locum obtinebat Episcopus Varmiensis, secun- 
dum Episc. Culmensis. Cum autem illo tempore Mauritius Ferberus 
Episc. Varmiensis propter infirmam valetudinem suo munere fungi 
non posset, vices ejus saepissime obibat Dantiscus*’). Eodem tem- 
pore Rex Poloniae privilegia a proximis regibus data et sancita magis 
magisque imminuere et infringere coepit; quod quidem civitates Prus- 
siae aegre ferentes jus suum et immunitates summa virium contentione 
defendebant. Conditio igitur Dantisci admodum erat difficilis; neque 
enim favorem Regis amittere neque animos civium suorum abalienare 
sibi voluit. Tutissimum autem visum est Dantisco officium et justi- 
tiam retinere nee non rationibus terrarum Pruthenicarum consulere. 

Anno autem 1533 accidit, ut Episcopus Culmensis ex magna gratia, qua 
apud Regem et Reginam florebat, in odium fere veniret. Cum enim 
post reditum in patriam operam daret, ut Episcopatus ejus tributo, 
quod toti provinciae impositum erat, liberaretur neque pecuniam sol- 
veret**), inimicitiae inter Stanislaum Kostka praepositum aerarii et Dan- 
tiscum exortae sunt et multam molestiam Episcopo exhibuerunt. 
Kostka enim vir asperi et inculti ingenii omnibus rationibus Dantisco 
nocere coepit. Eodem anno mense Decembre minis prohibuit Dan- 
tiscum, quominus in conventu extraordinario Mariaeburgi celebrato 
appareret?). Quae quidem discordia eo magis exarsit, quod Kostka 
a. 1534 die sancti Stanislai in conventu Grudentino a nemine invi- 
tatus in senatu ordinum sede occupata omnibus consiliis invitis consi- 
liaviis interfuit. Quo facto omnes offensi statim surrexerunt comitia 
relicturi. Quod cum animadvertisset Kostka, ad Episcopum Culmen- 
sem, qui huic conventui praesidebat, se convertens contumeliosis ver- 
bis prosequi coepit و(‎ addens non gratos esse Pruthenis Polonos; ad 
quod Dantiscus respondit: se pro fide sua non minus Polunum esse 
et omnes Pruthenos, quam ipse esse posset, si in Prussia natus esset. 
Quo facto Kostka injuriam sibi illatam ratus, non modo ad Matthiam 
Drevicium Archiepiscopum Gnesnensem, verum etiam ad plures Polo- 
niae proceres litteras misit, graviter accusans Dantiscum se ab co con- 
tumeliose tractatum et ex conventu ejectum esse? ). Atque Drevi- 
cius fidem huic crimini tribuens in litteris ad Dantiscum datis non so- 
lum Kostkam defendere ausus est, sed etiam factum illud Dantisco ex- 
probravit. Eodem tempore insimulavit Kostka consiliarios et lega- 
tos civitatum Pruthenicarum, praestitisse eos praeter solitum jusjuran- 
dum aliud Regi alienum et contrarium et decrevisse, ne ea quae in 
comitis agantur, in Regis ejusque consiliariorum notitiam perferren- 
tur”) Quas litteras Drevicii postquam Dantiscus in senatu cum 
consiliariis communicavit, factum est ut omnes Archiepiscopum Gne- 
snensem odisse inciperent, Kostkam autem improbum hominem decla- 
rarent, cum vanissimis delationibus Dantiscum in odium publicum 
vocare et pacem civitatis turbare ausus esset. Praeterea rogarunt 
Regem, mandaret Stanislao Kostkae ut in judicio appareret et veniam 
a Dantisco peteret*?). Innocentia Dantisci auctore Tomicio Regi at- 
que Reginae probata, Kostka Dantiscum adiit et declaravit sese cum 
ordinibus in gratiam redire velle). Atque Dantiscus ulciscendi non 


cupidus injuriam a Kostka sibi illatam facile condonavit, quin etiam 

arbitrum sese inter Kostkam et ordines Prussiae fore pollicitus est *5). 
Quo facto sub finem anni 1536 et consiliariis et Dantisco Kostka re- 
conciliatus est. 


Reliquum erat, ut Dantiscus Drevicium in Pruthenorum gratiam 
restitueret. Drevicius quidem, cui persuasum erat, magnam se Dan- 
tisco injuriam intulisse, primus per litteras Dantisco significavit?*) se 
ad voluntatem Petri Tomicii ad reditum in gratiam esse paratum, dum- 
modo Dantiscus indignationem Pruthenorum in se motam restingueret. 
Dantiscus autem, qui non ignorabat, auctoritatem suam auctore Dre- 
vieio in Regno imminutam esse, conditionem hanc non modo non 
accepit, sed etiam in animo habuit episcopatum Culmensem ab ecclesia 
et ditione Gnesnensi sejungere eumque episcopo Rigensi subjicere"). 
Tomicius tamen qui Dantiscum diligenter monebat, ne id faceret neve 
Regis animum rursus a se abalienaret, effecit, ut eum cum Drevicio 1n 
gratiam reduceret °°). 


Ex eo tempore Dantiscus in comitiis terrarum Pruthenicarum pri- 
mum obtinens locum consilio suo et prudentia publicae saluti consule- 
bat; et sicuti adolescens, ut supra memoravimus, auctoritatis regiae 
nimis erat studiosus, ita nunc aetate provectus in defendendis privile- 
giis civitates sublevabat??). Quapropter magna auctoritate apud cives 
floruit omniumque animos sibi conciliavit. Anno 1536 mense De- 
cembre ^^) cum Sigismundus Augustus vivo etiam tum patre rex crea- 
tus esset, civitates Prussiae Dantiscum una cum Georgio Baisio Pala- 
tino Mariaeburgensi, Georgio Konopatio Palatino Pomesaniensi et 
Nicolao Dzialynio castellano Culmensi, oratorem Cracoviam miserunt, 
ut in comitiis ibi habendis privilegia Prussiae violata "') defenderet et 
Sigismundum Augustum ad sanciendas omnes immunitates adduceret. 
Postquam Cracoviam ventum est, consilium apud Dantiscum habitum, 
in quo ceteris legatis placuit, ut is omnium nomine rem apud regem 
ageret. Cui quidem muneri egregie episcopus satisfecit. Qua lega- 
tione obita a. 1537 mense Februario in Prussiam rediit. 


Quantam autem diligentiam ingenuorum studiorum atque artium 
adhibuerit Dantiscus, ex hoc maxime intelligo potest, quod Lengni- 
chius memoriae tradidit!"?). In comitis enim a. 1536 Mariaeburgi 
habitis auctor praesentibus consiliariis fuit, ut Gymnasium Culmense 
restituerent eique doctos et probos praeficerent praeceptores. Quo 
autem facilius et celerius tam utile opus perficeretur, quadraginta mar- 

cas quotannis se soluturum pollicitus est. Quod episcopi exemplum 
omnes secuti sunt et pecuniam pro re daturos sese promiserunt. 

Sub finem anni 1537 altiorem in ecclesia dignitatis gradum Dan- 
tiscus adeptus est. Nam post mortem Mauritii Ferberi episcopi Var- 
miensis, Sigismundus rex, meritorum Dantisci ratione habita, auctor 
fuit, ut summum hoc in Prussia fastigium Dantisco deferretur "*). 
Eodem tempore alia res magnum gaudium Dantisco attulit. Carolus 
enim Quintus, qui semper benivolentiam erga Dantiscum habebat, ad 
honores anno 1529 Dantisco delatos majores et illustriores additurus 
inter Cardinales creandos eum designavit ™). Utrum autem Dantis- 
cus postea operam dederit, ut hunc dignitatis gradum consequeretur 
necne, in incerto relinquendum est. Boehmius quidem’), cujus judi- 
cium nobis probatur, affirmat, satius duxisse Dantiscum procul ab am- 
bitione in Praesulatus nuper sibi commissi officio acquiescere. 

Anno 1538 mense Majo a Sigismundo Rege Cracoviam vocatus 
legationem ad matrimonium Sigismundi Augusti cum Elisabetha Fer- 
dinandi Romanorum Regis filia conficiendum suscepit 5). Civitates 
Prussiae hanc occasionem commodam et idoneam esse ratae multa 
negotia ei commiserunt. Atque primum agendum ei erat, ut Jus Cul- 
mense in meliorem ordinem redigeretur; deinde ut Gedanenses agros 
Putrigenses retinere possent; denique ut summi magistratus in Prussia 
non nisi indigenis deferrentur. Quibus rebus confectis Dantiscus cum 
Janussio Latalski Palatino Posnaniensi Vratislaviam profectus est, ubi 
eo tempore Ferdinandus commorabatur. Utrum autem de matrimonio 
illo Vratislaviae oratores cum Ferdinando egerint an alio loco, non 
satis constat. . In litteris enim per eosdem oratores ad Ferdinandum 
datis declarat Sigismundus, mandasse se legatis, ut eum, si diutius 
Vratislaviae manere non posset, comitarentur quocunque se conferre 
vellet °). Praeter nuptias agendum erat oratoribus, ut Ferdinandus 
opéram daret, ne pax et tranquillitas Regni Polonici a subditis suis 
turbaretur; deinde ut pacta et foedera jam dudum inter Regnum Po- 
loniae et Bohemiae ac Silesiam de praedonibus pacem publicam turban- 
tibus firmata renovarentur; denique mandatum iis est, peterent a Fer- 
dinando, ut auctoritate sua Carolum V. commoveret, ne Alberto duci 
Prussiae molestia a magistro Cronebergio exhiberetur. Quae quidem 
legatio ultima videtur esse quam Dantiscus peregre obiit, Nam redux 
in patriam semel tantum Cracoviam a. 1542 5) missus est, ubi rursus 
privilegia terrarum Pruthenicarum defendit. 

Omnino autem ex iis quae Lengnich de Dantisco posteritati tra- 
didit °°), apparet, eum semper omnes labores ad utilitatem publicam 
retulisse. Postquam Sigismundus rex mandavit ut Prutheni filios 
suos e scholis, quarum praeceptores Legi Lutheranae faverent, revo- 
carent!'^) juventus Prussiae propter magnum defectum scholarum 
non habebat ubi institueretur. Dantiscus igitur civibus subventurus 
curam restituendae scholae Culmensi impendere et pecuniam una cum 
Gisio episcopo Culmensi conquirere coepit. Quamobrem multum 
auctoritate valebat apud cives; inventi tamen sunt malitiosi, qui aucto- 
ritatem hanc Dantisco invidentes iterum eum apud Sigismundum crimi- 
narentur !!!) omnia eum in terra Prussica ad arbitrium suum regere et 
gubernare. Consiliarii tamen haud ignorantes Dantiscum commodis 
utilitatique publieae semper serviisse, honorem ejus tuiti sunt. 

Expositis jam legationibus Dantisci iisque, quae. in patria fecit, 
ad mores ejus adumbrandos aggredior. Atque animadvertendum 
mihi est Dantiscum sicuti egregiis ingenii dotibus praeditum ita ma- 
gnis vitiis non vacuum fuisse. Nam adolescens Cracoviae etiamtum in 
aula regia commorans omni genere libidinum diffluebat, et in conviviis 
cum amicis poculis certans et usque ad ebrietatem vino se obruens to- 
tas noctes consumebat''?). Inde ab anno 1516 usque ad a. 1518 
munere oratoris regii apud Maximilianum fungens cum ad Venetos 
missus esset, Grineam quandam in deliciis habuisse videtur; brevi 
tempore a Sigismundo rege in patriam revocatus summo cum dolore 
relinquere eam coactus est. Cujus amoris documentum in elegia 
amatoria „ad Grineam* inscripta et Sigismundo Herbersteinio anno 
1518 dedicata posteritati tradidit'^). In praefatione, quae hoc car- 
men antecedit, fatetur, se rationem vivendi mutare decrevisse et piis 
meditationibus se dare. Quibus votis Dantiscum non stetisse mox 
apparebit. In Hispania enim cum apud Carolum V. maximam partem 
Valladoliti vitam degeret, amore cujusdam Isabellae del Gada’) ca- 
ptus filiam ex ea sustulit. Hispania vero relicta post reditum in pa- 
triam et matrem et filiam plane neglexit. Adulta filia ejus Johannica 
auxilium per litteras implorabat ne se destitueret!'^). Dantiscus pre- 
cibus ejus morem gesturus Sceppero in Hispaniam proficiseenti man- 
davit !!*), ut eam a’ matre sejungeret et ad Franciscum Vernerum mit- 
tendam curaret!) Qui cum ipse mandato huic satisfacere non pos- 
set, Hieronymo Seilero et Velseris rem perficiendam tradidit "® (۰ 
Spes tamen, omnia prospere eventura, seseque liberatum iri lamen- 

tationibus suae amatae, plane eum fefellit. Ysope enim sentiens ad 
ultimam inopiam se venturam esse, si Johannicam dimitteret, alia con- 
ditione tradere Dantisco eam noluit, nisi sibi ducentos aureos misisset, 
ex quorum usura vitam sustentaret*'*). Dantiscus tamen timens, ne 
fama sua carperetur, si eam sublevaret, adeo immisericordem se prae- 
buit, ut utramque prorsus desereret. Quae quidem inhumanitas ma- 
gnas ei exhibuit molestias. Ysope enim ad summam desperationem 
adducta non modo in epistolis crudelitatem ***) ei exprobrabat, verum 
etiam minabatur se, nisi Dantiscus misericordia captus pecuniam sibi 
sufficientem mitteret, filiam turpi officio esse tradituram. Neque ta- 
men id genus minis quidquam profecit. Johannicam una cum matre 
ad summam inopiam redactam ubi forte nobilis adolescens Jacobus 
Gracian Alberta cognovit, matri suae erudiendam tradidit et brevi post 
munus Scribae in aula Caroli V. adeptus in matrimonium duxit?! ), 
Dantiscus autem, qui has nuptias ratas habuit, simulasse postea fertur, 
sese inscio et invito eas esse contractas; quin etiam filiam suam agno- 
scere noluit ??). Quam animi duritiam etiam Johannes Archiepisco- 
pus Lundensis Dantisco exprobrans cohortatus est, ut filiae suae 
atque marito ejus succurreret 73). Dantiscus tamen, ut ex epistola 
Albertae.modo laudata manifestum est, preces filiae repudiavit. 
Praeter Isabellam amplexus est amore quandam Lyncken Bru- 
xellensem, quam redux in patriam pariter atque Isabellam deseruit !**), 
Cujus durae severitatis omniumque turpium factorum saepe Dantiscum 
poenituit'?°), et tanquam si vitia et errores id genus remunerari 
vellet, beneficum et benignum multis se praebebat. Imprimis autem 
debuit Dantisca innumera beneficia Joannes Campensis '*°), qui jam 
dudum intimo amicitiae vinculo cum Dantisco conjunctus interpretatio- 
nem omnium Psalmorum, gratissimo animo nomen ejus prosecuturus, 
Norimbergae a. 1532 excusam ei dicavit. Quod opus benigno animo 
Dantiscus accepit adjectoque suo epigrammate redux una cum Cam- 
pensi ®") in patriam Cracoviae apud Unglerum denuo cudendum cu- 
ravit. Praeterea contulit beneficia in juvenes pauperes, in quibus po- 
nendi sunt potissimum Stanislaus a Knobelsdorf et Stanislaus Aichler. 
Prior'?5) eorum in Prussia loco equestri natus Joannem Dantiscum 
episcopum Varmiensem electum carmine elegiaco salutavit. Dantiscus 
autem non solum iisdem numeris?) ei respondit, sed etiam adju- 
vante Tidemanno Gisio, qui tum episcopus Culmensis electus est, ma- 
gnis impensis Lovanium et Lutetiam Parisiorum ad litteras antiquitatis 

cognoscendas misit. Reducem in patriam ut filium suum amavit et 
canonicum Varmiensem eligendum curavit. Alter eorum Stanislaus 
Aichler (Glandinus) 9^) Cracoviae natus cum Joanne Bonnero Romam 
profectus est ibique studiis lttterarum deditus per unum annum a 
Dantisco sublevatus est?!) Neque silentio praetereundus est nobis 
Helius Eobanus Hessus, qui jam Cracoviae, ut supra memoratum est, 
familiaritate intima cum Dantiseo contracta liberalitatem ejus egre- 
giam saepe expertus est ??). Postquam Dantiscus a. 1530 cum Ca- 
rolo V. in Germaniam delatus Augustam Vindelicorum venit, E. Hes- 
sus tanto gaudio est affectus ut relicta domo ad eum se conferret et 
carmen in reditum «jus componeret. Binis annis post Dantiscum in 
comitiis Ratisbonae habitis una cum Joanne Campensi adiit et unum 
mensem commoratus est'**). Brevi post Eobanus gratias pro bene- 
ficiis acceptis Dantisco relaturus Lib. I. Silvarum anno 1533 ei dicavit, 
quin etiam omnia carmina ad eum missa seorsum editurus erat. 
Quanti autem Eobanus vir tam clarus Dantiscum aestimaverit, ex plu- 
ribus epistolis cum ad alios viros tum ad ipsum episcopum scriptis 
manifestum est !?! . 

In viris clarissimis, quos sibi Dantiscus familiari amicitia concili- 
averat, numerandi sunt etiam Jacobus Spigelius!?5), G. U. Velius 
quocum amicitiam in conventu Vindobonensi contraxerat "?) saepeque 
certamina poetica inierat!?), Mercurinum Gattinariam Cardinalem 
Caroli V. summum a secretis Cancellarium et virum per multos annos 
carissimum habuit et mortuum **) non modo ipse epigrammate prose- 
cutus est verum etiam Eobanum Hessum et Joannem Secundum quem 
a. 1531 in Belga cognovit, ut idem facerent, adduxit). Cum 
autem numerus amicorum Dantisci infinitus fere sit, omnes commemo- 
rare longum est. Non praetereundus tamen nobis videtur Ferdinan- 
dus Cortesius Hispanus illustri loco natus, qui quamvis in America vi- 
tam degeret, amicitiae cum Dantisco Madriti initae non oblitus est. 
Quod quidem Dantiscus glorians memorat ??) his verbis: 

Principibus magnisque viris, doctisque probisque 
Convixi... 
Inter quos procul est Magnus Cortesius ille 
Qui mundi reperit regna tot ampla novi. 
Ultra Aequatorem, Capricorni sidus ad usque 
Imperat, estque mei tum procul ille memor. 
Eodem vinculo amicitiae obstrietum fuisse Dantiscum Joanni de 

peri'*!) tum ex iis quae supra jam memoravimus patet. Atque C. D. 
Scepperus, cui Dantiscus tam crebro negotia et animi secreta committe- 
bat, ubique fidelissimum se praestans amicum, ut patrem coluit. Cujus 
amicitiae tam piae tamque sincerae plurima in epistolis Scepperi ad 
Dantiscum scriptis invenimus documenta), 

Inter viros illius aevi doctissimos dignus est etiam Des. Erasmus 
Rotterdamus cujus nomen hie commemorem. Nam hoc etiam usus 
est familiarissime Dantiscus ‘**) et episcopus Culmensis electus imagi- 
nem singulari artificio gypso expressam Rotterdamo gratificaturus 
misit. Quod quidem Rotterdamo tam gratum fuit, ut ei Sancti Basilii 
versionem de Spiritu Sancto Friburgi Brisgoviae 1532 dedicaret ™ ). 

J. Camerarius et Valdesius prudentiam atque eruditionem Dan- 
tisci magni aestimantes honorificis verbis eum prosecuti sunt™*). In 
patria autem cum Tidemanno Gisio episcopo Culmensi, Copernico '^*), 
Stanislao Hosio, Petro Tomicio episcopo Cracoviensi arctissimo ami- 
citiae vinculo conjunctus erat. Georgium Sabinum") primum Uni- 
versitatis Regiomontanae rectorem saepe Heilsbergam una cum uxore 
ejus nec non Melchiore Isindero invitavit, ubi jucundissimis sermoni- 
bus eos delectans honestissimo modo muneribus augebat. Aliquando 
enim Sabino. domum redituro tradidit aliquid, quod vasculum medica- 
mentis impletum ei esse videbatur, et contra pestilentiam in illis regio- 
nibus ium saevientem ut adhiberet, commendavit. Georgius autem 
brevi animadvertit, dedisse sibi Dantiseum complures argenteos qui 
Joachimici vocabantur 5), Ex epistolis autem Sabini intelligimus et 
ab ipso et a Melchiore Isindero libellos Dantisco dicatos esse. Prac- 
ter multos comites et duces Germaniae, quos Dantiscus cognovit, 
observavit eum quoque et coluit Albertus Dux Prussiae saepeque con- 
silio ejus usus est’), Post u.ortem Tomicii cum Stai islao Górski 
episcopo Cracoviensi usque ad mortem suam familiarissime vixit; qui 
quidem de omnibus rebus, quae in aula agebantur, certiorem Danti- 
scum faciebat ^"). 

Cum autem ad amicitiam et prudentem familiaritatem a natura 
factus esse videretur, appetebatur ab his omnibus, qui amarent huma- 
nitatem, quos multiplex rerum cognitio, quos hilaris convictus, quos 
libera et aperta confabulatio juvaret; quo fiebat, ut quocunque adve- 
niret, hilaritatem liberalem et humanitatem afferre videretur !*! ). 
Omnibus erat aditu facilis, benivolentia atque opibus multos pauperes 


sublevabat. Inter laeta convivia deposita dignitatis persona, sensus 
4 


26 


suos aperiens non modo humanissime tractabat amicos facillimum et 
officiosum se iis praebens, verum etiam amplis praemiis condona- 
bat '*?). Litteras et universam antiquitatis cognitionem unicam atque 
certissimam rationem ad summos honores comparandos esse judica- 
bat!9?). Doctrina enim et eruditione quemque vel in externis terris 
gloriam consequi posse dictitabat 5*). ,,Incrat (sunt verba Boelunii, 
prooemium pag. 30) autem ei exquisita juris sacri ac civilis intelligen- 
tia; puleherrimarum rerum non solum illa ex philosophorum libris 
quaesità, sed ex omnis aevi, omnium populorum historiis plenius 
haustu cognitio; facundiae tam eximium decus, ut et Pontifex Roma- 
nus, et Curiae Romanae, disertissimi senatores in ejus admirationem 
pertraherentur. | Praeter haec studium et sollertia per omnem vitam 
summa.* Quod quidem judicium de Dantisci virtutibus factum justum 


esse, clarissimi viri et aequales cjus testantur !?*), 


Joannes Campen- 
sis summis laudibus virtutes ejus efferens '**) scribit. didicisse Danti- 
scum totius Europae fere linguas. Sermonis latini certe peritissimus 
fuit; praeterea duo exstant gravia documenta fuisse Dantiscum Grae- 
cae linguae scientem. Erasmus enim Rotterdamus, cui fides habenda 
est, tradidit memoriae Joannem. Dantiscum utramque litteraturam 
pulchre calluisse 157). Alter, qui idem memoriae tradidit, est Georgius 
Sabinus; in epistola enim prima ad Dantiscum data'5?) eruditionem 
ejus his verbis prosecutus est: 

„Quin et saepe tuas ad astra laudes 

„Pleno Musieus ore coetus effert: 

„Te sermonis et utriusque linguae 

„Expertum canit, inclitumque vatem.“ 

Praeterea in ipsius operibus multi inveniuntur loci, e quibus ma- 
nifesto patet, legisse Dantiscum non modo opera Homeri sed etiam 
fabulis Sophoclis gavisum esse'**). Vivendi rationem, quam adole- 
scens et legatus regius usque ad annum quadragesimum vitae suac 
egit, senex mutavit, et ut antea Baccho et Vencri deditus fuit, sic po- 
stea piis meditationibus defixus, sobrius et moderatus apparet. Quam 
vitae mutationem Cardinalis Hosius egregie adumbravit'""). „Nam 
et juvenis (inquit) ab iis, quae aetas illa fert, non abhorruit et bonam 
aetatis suae partem in aula consumsit, eujusvis rei potius, quam virtu- 
tis magistra: ita ut longe tum ab ilo distaret, quem eum nunc esse 
videmus. Dicas ex Saulo Paulum, ex persecutore factum Apostolum........ 
Tandem exuit veterem hominem, novum induit, et quanto saeeuli 

quondam, tanto nune Christi amore exarsit: ut non alia magis in re, 
adfecta in hae et aetate et valetudine sua, quam in jugi Christi bene- 
ficiorumque meditatione versetur. Quae omnia vera sunt; nam ex 
hymnis Dantisci intelligimus '**) poenituisse eum errorum atque vitio- 
rum a se commissorum, totam vero spem ac solatium in ecclesia prae- 
ceptisque ejus. ebediendo posuisse. Sunt, qui dicant remissiorem 
fuisse Dantiscum in religione catholica et Augustan:e confessioni fa- 
visse ’®). Quod judicium iniquum et falsum est. Viri enim, qui hoc 
memoriae tradiderunt, ad ehronica Piasecii provocantes indicant verba 
hujus auctoris aut ipsos non legisse aut falso intellexisse. In chroni- 
cis enim Pauli Piasecii "*) haec perscripta sunt: ,,Titelmanus (Gisius) 
episcopus Culmensis et postea Varmiensis strictiori familiaritate 
grasmo Rotterdamo conjunctus ejus opiniones et dogmata palam cele- 
brabat. Joannes Dantiseus ejus successor (sie!) in utroque illo ponti- 
ficatu perpetuas amicitias et profanarum litterarum commercia cum 
praestantioribus seholarum haereticarum magistris habuit.* His verbis 
nulla mentio continetur de confessione Augustana; commemorantur 
tantum familiaritates, quae Dantisco cum clarissimis Germaniae viris 
fuerunt. E scriptis quidem ipsius Dantisci patet eum usque ad pro- 
veetam aetatem libere de religione sensisse!9'), sed postea tam stu- 
diosum fuisse religionis catholicae, ut doctrinam Lutheri a malo genio 
profectam esse deelararet!55). Stanislaum a Knobelsdorf etiam atque 
etiam dehortatur ***) ne simplicitate scriptorum doctrinae Lutheranae, 
tanquam veneno sub melle occulto, rapiatur, Atque haec hactenus. 

Imaginem Dantisci ad exemplum vetustae tabulae, quae in Biblio- 
theca Gedanensi asservatur, ita descripsit Boehmius !%): „Statura atque 
omnino habitu corporis conspicuus erat, mitida et decora facie, oculis 
grandioribus ac fulgidis e quibus placidi animi et suavis ingenii signa 
elucerent.* Mihi quidem facies quam Boehmius carminibus Dantisci 
praeposuit, tranquillitatem consilii et dolorem ex peccatorum recor- 
datione conceptum exprimere videtur. 

Restat ut de consanguineis Dantisci pauca in medium proferam. 
Fratres fuerunt ei duo, quorum alteri nomen fuit Bernardo altero Ge- 
orgio زر‎ praeter nomina eorum nihil memoriae proditum est. Soro- 
res habuit tres: quarum alteram in matrimonium duxit quidam Rei- 
neckius jureconsultus, cui consiliarii in Comitiis a. 1534 habitis man- 
darunt, ut Jus Culmense in libros et capita distribueret et in toto opere 


meliorem ordinem introduceret!*?). Ex litteris autem Dantisci ad 

Cornelium Duplicium Seepperum datis') intelligimus eum jam se- 
quenti anno mortem obiisse. Altera sororum nupsit cuidam Hanovio, 
cujus filius a. 1539 Romam ad cognoscenda antiquitatis monumenta 
se contulit!!!) Mater Dantisci quam summo amore prosequebatur, 
usque ad annum 1536 vixisse videtur. Nam usque ad hoc tempus 
Scepperus et alii in litteris ex animo sese ei commendant, 

Continui labores et negotia publica quibus etiam senex implicitus 
erat corpus ejus adeo debilitarunt ut sub finem vitae mala valetudine 
uteretur. Itaque anno millesimo quingentesimo quadragesimo octavo 
V. Kal. Novembr. sexaginta quattuor annos natus in sinu Knobels- 
dorfii"?) supremum diem obiit. Paulo ante mortem epitaphium "*) 
ipse sibi scripsit ut sepulero suo incideretur his verbis orans "*): 


Post mortem scribi precor hoc epigramma sepulcro 
Quo me posteritas hieque fuisse sciat. 


Annotationes. 


1) vide prooem. Boehmii p. 7. 

2) Prussia docta (Gelahrte Preussen) pars III. p. 219, in anno- 
tatione ad titulum ,,Joannes de Curiis Dantisci.* Seilerus in vita Dan- 
tisci pag. 237. 

3) teste Niesiecki: Herbarz Polski (Liber insignium) Tom. III. 
pag. 309. 

4) Hane rem infra et suo loco accuratius tractabo. 

:5) in prooem. pag. 8. 

6) In nuptiis Sigismundi I. 1512 et in carmine in laudem Pauli 
Crosnensis praeceptoris sui scripto. 

7) cf. epistolam Drevicii cancell regii ad Dantiscum in Antiqq. 
Polon. auctore Grabowski. 

8) in vita ab ipso scripta v. 13—14. 

9) ad Ingenuum adoles. v. 181. 

10) v. Neugebauer Histor. Rer. Polon. Lib. VI. p. 443. 

11) teste Boehmio prooem. pag. 8. 

12) Janociana Tom. I. p. 52. ubi inter alia haec legimus: e schola 
ejus politissimi homines prodierunt: e quibus J. Dantiscusille excellens 
poeta et q. s. 

13) Quod quidem carmen plenum juvenilis fervoris ita incipit: 

Inter ut astriferi radiantia sidera coeli 
Candida noctivagos Cynthia fulget equis : 
Sic inter virtus homines, etc. 

14) v. Genethliacon J. Dantisci a Casp. Ursino Velio scriptum 
(in edit. Boehmii pag. 298) v- 33. sqq. 

15) ibidem v. 36. 

16) v. ad Ingen. Adol. v. 77 sqq. 

17) ad Ing. adol. v. 121. 

18) ibidem v. 134—136. 

19) Genethl. Ursini Velii v. 53 sqq. 

20) Treterus in initio vitae Dantisci. Joannes Campensis in prae- 
fat. ad paraphrasim Psalmorum. 

21) Ad Ingen. Adol. v. 146, sqq. 

Vivere contentus paucis, inglorius annos 
Ducere, prudenti simplicitate frui; 

Otia complecti, privatam ducere vitam, 
Quae foret a quavis ambitione procul 5 

Et cum litterulis commercia rursus habere,. . 

22) ad Ingen. Adol. v. 155. 

23) Ossoliński Wiadomości hist.-kryt. N. p. 59. 

24) Lud. Decius de Sigism. I. Regis temporibus. p. 102. 

25) Treterus l. l. Ossoliński. 1. l. 

26) Acta Tomiciana in Appendice Tom. I. p. 31. 

27) Acta Tomie. Tom. 1: p. 218 et 219. 

28) pag. 17. Janociana Tom. 1. p. 72. 

29) v.Janocianal. modo laudato, ubi memoriae traditum, veuisse 
Eobanum in Prussiam ineunte a. 1510 et brevi cum Epis. Pomesa- 
niensi Cracoviam esse profectum. Erat autem natus E. Ilessus p. Ch. 
a. 1487 quod ex carmine „ad amicum cur vocetur Helius.* Silvae Lib. 
I. perspici potest: À 

Jam ter quinque ierant a nato secula Christo 
Annos deme tamen cum tribus inde decem. 

Hoc propterea apposui, quod nemo, eorum, qui vitam Kobani 
scripserunt, ut afferam Camerarium et Lossium, id animadvertit. 

30) Opera Eob. Hessi Halae Suevorum a. 1539, Silvac Lib. I. 
p. 198. Ad Joannem Dantiscum Secretarium Regium v. 15—20. 
Qualia autem carmina fuerint, quae Dantiseus illo tempore scripsit, 
probari nequit, Ilic.fortasse Epithalamium Dantisci intelligendum est. 

31) Pridie Kal. Martias 1512 carmen in nuptias Sigis. I. in pu- 
blicum edidit. v. Janoc. Tom. I. p. 72, Colligi igitur inde potest vixisse 
Eobauum Cracoviae inde ab a. 1511—1513. 

32) v. Epist. ad. Secret. Reg. J. Dantiscum v. 31—38. 

Quod petis ut veniam conviva rogatus, habeto : . , . 
Principe si demum vacuo spirare licebit 
Ad coenam venio dulcis amice tuam. 


33) ef, Curicke Chronica Gedani Lib. II. e. 21. p. 135. Schütz 
Chronica Lib. X. fol. 443 et 449. Erleut. Preussen Tom. I p. 245. 
Prussia docta p. I. pag. 382. Kóhler Amoenit, numismat. Tom. XXII. 
p. 187. Hartknoch Alt- und Neupreussen p. II. cap. VII. p. 590 di- 
cit „J. Dantiscus hatte eine Erbschaft in Dantzig zu fordern‘ unde 
aliquis colligere posset. Dantiscum suam ipsius hereditatem agitasse. 

34) Acta Tomiciana Tom. H. p. 237. Credentio ad Conventum 
Grudecensem ad diem Exaltationis S. Crucis J. Dantisco data Vilnae 
30. Augusti. 

35) De profectione Sigism. in Ungariam v. 214— 5. 

36) v. Neugebauer Hist. Pol. Lib. VII. pag. 468 et 469. 


37) Accuratam descriptionem hujus conventus invenies in Jo. 


=» 

Cuspiniani Diario deinde in Ricardi Bartholini Hodoeporico quae re- 
cepta sunt in op. Freheri Germ. Rer. script. Tom. II. pag. 587—672. 
38) cf. Carmen de prof. Sig. v. 245—253... Exin 

Adpulit Hetrusco Ricardus sanguine cretus .... 

Egregius vates, tum notus primitus, et tunc 

Saepius humana mihi consuetudine junctus .... 

Caspar et inde meus Callistus forte puellae 

Ursinus coguomen habens... 

Saepius hic culto certavit carmine mecum. 

Praeterea in Freheri Rer. Germ. Script. Ricardi Barth. Hodoepor. 
p. 627. haec legimus: „Sequentem diem disputando potandoque et 
festiva Moschorum acroamata auscultando cum Joanne Dantisco viro 
erudito transegi. Pag. autem 629. ita scribit idem Bartholinus: , Hos 
versiculos cum cecinissem Dantiscum meum cónveni etc. Carmen 
autem quod tum Dantiscus scripsit, est: Profectio Sigis. Regis in Hun- 
gariam. Praeterea orationem Joachimi Vadiani nomine Universitatis 
Vindobonensis ad Sig. habitam carmine Vindobonae a. 1515 edito 
commendavit. cf. Wiszniewski Ilist. Lit. Pol. Tom. V. p. 235. 

39) v. Neugeb. Hist. Pol. p. 474. Ludovicus Decius De Sigism. I. 
Regis temporibus p. 102. 

40) ef. Vita v. 23—28. 

41) ef. Freheri German. rer. script. edit. Struve Tom. II. 
pag. 764. ubi inter alios „quibus Caesar contribuit serta virentia“ 
Joannes Dantiscus Polonus memoratur. Gravissimum autem argu- 
mentum hujus rei exstat apud Niesieckium: Herbarz Polski Tom. III. 
pag. 309, ubi haec legimus: „Maximilianus laureatum poetam et do- 
,ctorem Pontificii et Caesarei juris Dantiscum in conventu procerum 
„publice declaravit, eique annulum aureum et biretum dedit; quin 
,etiam in numerum nobilium recepit. De qua re documentum in Msto 
,Petricoviensi, ubi J. D. de Curiis appellatur, legi.* In eodem co- 
diee epistolam Sigismundi Regis Pol. exstare scribit Niesiecki, qua 
dignitas a Maximiliano Dantisco data comprobatur. Verisimillimum 
autem est, post reditum in patriam dedisse Sigismundum Dantisco 
nobilitatem polonicam. cf. Ossoliński l.l. pag. 60. Herbersteinius in 
epistola a. 1520. 13. Augusti ad Dantiscum data, equitem et doctorem 
et Regis Pol. secretarium eum vocat. cf. Cod. Bibliothecae Berolinen- 
sis, qui mihi benigne missus est. Errant igitur Seilerus 1. 1. p. 239 et 
Koehlerus Amoenitt. numisin. tom. XXII. p. 288, qui suspicati sunt 
dignitatem hanc a Dantisco Bononiae sumtam esse. 

42) cf. Acta Tomic. Tom. IV. pag. 169. a. 1517. 

43) cf. carmen ad Sigism. L. B. ab Herberstein Cracoviae 1518 
editum: v. 132: 

Ipse ego te rediens etiam paullo ante, saluto 


A Batavis, ubi eram cum Caesare, cumque nepote 
Illius, Hesperiae qui regna superba gubernat. 


44) cf. Freher. G. r. ser. p. 739. 
45) cf. carmen elegiacum ad Grineam. 

46) cf. Act. Tomic. Tom. IV. pag. 402. 

47) Zbiór pamiętników o dawnćj Polsce przez Niemcewicza. 
Lipsk. 1834. tom. II. p. 34. 

48) cf. Cod. lat. Biblioth. Berol. quo epistolae selectae ad Dan- 
tiscum Episc. Varmiensem continentur; recentiore manu inscriptae 
sunt etiam aliquot epistolae Tomicii ad Dantiscum et Legationes quas 
Dantiscus inter annum 1521—30 obierat. 

49) Cod. D. B. prima legatio Dantisco ad Car. V. data sub finem. 

50) cf. Neugeb. Hist. Pol. Lib. VII. pag. 498. ubi traditum est: 
arcem Belgradensem a. 1521. 29. Augusti captam esse. 

51) Vita Dantisci ab. ip. ser. v. 31—36. 


Ad Belgas tandem vectus; permiserat hinc me 
Annis transactis Caesar abire tribus. 


52) ibid. v. 35. 


Quum fessus redii, mora parva dabatur, eundum 
Rursus erat, quo Rex jussit abire meus. 


Neugeb. 1. 1. Lib. VII. p. 501. Cod. Bibl. Berol. Legatio III. ad 
Pontificem J. Dantisco data. Zbiór Pamiętników o dawnéj Polsce 
p. Niemcewicza t. II. p. 34. 

53) cf Cod. Bibl. Berol. 

54) Zbiór Pamietn. o daw. Pol. tom. II. pag. 26. 

55) ibidem. 

56) Starożytności hist. polskie zebrał Grabowski. Krak. 1840 t. 
II. Quae epist. Cracoviae a. 1527 2. Martii data est. 

57) v. Illustrium virorum ad. J. D. etc. epist. selectae Cod. 
Bibl. Berol. ubi. pag. 1. haec leguntur: ,,Anno 1524 orator apud Cae- 
sarem, qui modo in Germania modo in Hispaniis erat. a. 1526 Grana- 
tae erat. a. 1527 quando Valladolithi versabatur.* 

58) v. Neugebauer Hist. Pol. Lib. VII. p. 494. 


59) Litterae Sigismundi ad J. Dantiscum apud Rom. Pontificem 
oratorem a. 1525 datae exstant in Jac. Prilusii Statut. Reg. Pol. Lib. 
V. e. 3. fol. 755. deinde in Hartknochi Historia Eccl. Pruth. Lib. II. 
p. 275. ubi sub finem haec legimus: De religione vero nihil inter nos 
actum: tum quia interesse nostra nihil videbatur, tum quod Ordinis 
institutores non fuerinus: tum vero quod fere in tota ditione prorsus 
de Religione catholica sit actum et deploratum... proinde si qui istic 
hos actus nostros in re Pruthenica sugillare vellet, habes, quo inno- 
centiam tueri possis.** 

60) Vita ab ipso scr. v. 38—43. 

61) ibid. V. 60. 

62) Starozytno$ci hist. polsk. zeb. Grabowski p. 68 

63) cf. Ill. virorum ep. sel. Cod. Bibl. Berol. 

64) Sine dubio dicit Cornelius Franciscum S (fortiam). 

65) In Vita Dantisci. l. l. p. 240. 


66) Dantiscus pro hac dignitate gratiam Carolo referens hoc car- 
men composuit: 

Hane nigram niveamque mihi Jovis alitis alam 
Pro meritis Caesar nobile stemma dedit 
Quod datur ex atavis clarum est, sed clarius omne 
Quod per se virtus propria ferre solet. 


cf. edit. Boch. p. 131. In ipso nummo, qui exstat in vita Dantisci a 
Seilero scripta et in Koehleri Amoenit. hist. numism. tom. 22. p. 185. 
haec verba leguntur: Et. 40. Dantiscus in annis talis in Hesperia po- 
steriore fuit. In parte aversa, qua gentilicia insignia ejus continentur, 
in orbem haec scripta sunt: 

„Has alas gladiumque probet nisi eum sude virtus 

Nil verae penitus nobilitatis habet. a, 1529.“ 

Neque silentio praetereunda nobis videntur quae Phil. Camera- 
rius in Operibus subsc. Francofort. 1658 cent. III. cap. 68 p. 248 et 
Varsevicius de Legato et legatione (ef. Wiszn. l. 1.) memorarunt. ,,J. 
Dantiscus (sunt verba Camerarii) Regis Pol. Orator ob eruditionem et 
ingenii elegantiam in tanta fuit auctoritate apud Car. V. Imp., ut, cum 
is, resignato Imperio, dimissis omnibus externis legatis ex Delgio in 
Hispaniam navigasset, eum solum comitem secum duxerit, quem 
etiam postea maximis honoribus auxit eumque in numerum et ordi- 
nem nobilitatis Hispaniae cum toto suo genere et agnatione inseruit. 
Quod sane, praesertim in illa gente, exteris non admodum in partici- 
panda nobilitate benevola rarum et tantum Dantisco exculto bonis lit- 
teris et moribus ascribendum fuit. Eadem fere verba legimus in 
Varsevicio omissis vocibus „resignato Imperio.“ Cum autem Dan- 
tiscus jam a. 1548 mortuus sit, Carolus vero anno 1556 imperio se 
abdicaverit, manifestum est, Dantiscum illo tempore in Hispaniam pro- 
ficisci non potuisse. Hoc igitur iter ad aliud tempus referendum est. 
Potest autem esse annus 1522 (cf. Struve Corp. Hist. Germ. t. II. p. 
1010) quo Carolus Brugis terrestri itinere Caletum profectus magno 
cum honore a Legatis Henrici VIII. exceptus est. Deinde in Angliam 
se contulit ubi mense uno peracto navem solvit et ad littus Asturiae 
appulit. Verisimile igitur est Dantiscum illo tempore cum Carolo in 
Britannia fuisse atque in Hispaniam navigasse. Praeterea videntur 
verba, quae legimus iu Carmine ad Ing. Adol. v. 177. ,,Vidimus a 
nostro divisos orbe Britannos“ opinionem nostram comprobare. 
Equidem igitur facile adducor, ut credam et Camerarium et Varsevi- 
cium vera de hac re memoriae tradidisse. Legimus enim (Prussia 
docta T. II. p. 220) inditum fuisse Dantisco titulum ,,Sacri Romani 
Imperii Principis, unde facile colligere possumus Dantisco una cum 
hac dignitate etiam nobilitatem Hlispanicam datam esse. 


67) ef. edit. Boehmii p. 163. 
68) vita ab ipso scripta v. 41. 
69) cf. Heuterus lib. X. rer austr. cap. V. p. 257. 


70) ef. epistolas horum virorum ad Dantiscum datas quae Cod. 


Bibl. Berol. continentur. 
5 

71) ef. dedic. silvarum Eobani Hessi. Epicedion in funere Mer- 
curini Gattinariae scriptum v. 2—5. 

72) cf. epistolas Phil. Melanchthonis a Peucero editas lib. III. 
p. 114; Janoc. T. I. p. 72 „„Augustae Vindelicorum ac Ratisbonae in 
publicis imperii comitiis Dantiscum suum missum a Sigismundo rege 
ad Caesarem Carolum V. salutavit (sc. Ilessus).‘ 

73) cf. epistolam Petri Tomicii ad Joannem Dantiscum ipsiusque 
Sigism. regis 1530 5 Maii Cracov. datam. Cod. Bibl. Berol. 

74) cf. epistolam Eobani Hessi 1530 4. Maii ad Dant. dat. ubi 
haec legimus: 

»et quia Te scribis regis pietate Poloni 
visurum patriae reena beata Tuae.“ 

75) Neugeb. hist. Pol lib. VIL. p. 526 „de novo Prussiae ma- 
gistro, ne quid detrimenti resp. Polona propter Prussiae mutationem 
acciperet mandatum est Joan. Dantisco Sigism. regis oratori in aula 
Augusti, ut ibi negotium satagaret.“ 

76) cf. epistolam Sig. Reg. 1530 5. Maii Cracoviae datam, in 
Cod. Bibl. Berol. 

77) cf. praefationem Cod. Berol. 

78) teste Loraltio qui Basia ct I. lib. eleg. Joanni II. edidit. 

79) cf. praef. Cod. Bibl. Berol. 

80) Qui libellus in Simoris Schardi script. rer. Germ. tom. II. 
p. 1275 invenitur. 

81) ef. Cod. Bibl. Berol. 

82) Neugeb. hist. Pol. lib. VIT. pag. 527.  Hartknoch Alt- und 
Neupreussen 2. Thl. cap. 2..pag. 329. Koehler Amoenit. hist. nuin- 
mism. tom. XXII. pag. 188. Seiler in yita Dantisci pag. 239. 

83) Hic libellus teste Boehmio prooem. pag. 15 ita inscriptus 
est: Defensio Alberti Ducis contra citationem ab Imperio factam, Ra- 
tisbonae in Comitiis anno millesimo quingentesimo tricesimo secundo 
exhibita. 

84) cf. vitam ab ipso ser. v. 51—53. 

„Sie per his senos Orator Regius annos 
Missus in Hispana ter regione fui.“ 

85) ibid. v. 55—70. 

86) cf. praef. Cod. Bibl. Berol. ubi legitnr ,,1532 mense Augusto 
Cracoviam rediit“ cf. epistolam Valdesii a. 1532 8. Aug. ad Dant. 
dat. Cod. Bibl. Derol. 

87) ct. Lengnichi Ilist. Pruss. pag. 156; 158; 165: 166 ete. 

88) Grabowski Star. hist. pol. tom. II. p. 72. ubi exstat epistola 
Petri Tomicii Episcopi Cracoviensis a. 1532 22. Decem. ad Dant. dat. 
In cadem ep. haee quoque legimus: „Breve Roma Tibi advenit; fac 
igitur venias Petricoviam ubi te consecrabo et omnia quae opus sunt 
parabo.“ 

89) cf. Lengnichi Hist. documenta. p. 141. ubi Ordines absen- 
tiam Dantisci excusantes ad Regem scribunt: ,,Reverendiss. Domino 


Culmensi propter minas ipsius St. Kostka convenire suspectissimum 
eidemque Rev. Patri parum tutum fuisse.“ 

90) ibid. pag. 143. 

91) ibid. p. 144. 

92) ibid. p. 146. ,Neque satis mirari possumus (sunt. verba 
Consiliariorum) Dom. Thesaurarium Kostkam.... talia manifeste a 
veritate aliena eomminisci hace non puduisse vel scribere et quidem 
adversus tam bonae existimationis et dignitatis praclatum ct Regium 
consiliarium et praesidem harum Terrarum Regii Consilii.“ 

93) ibid. docum. p. 147. 

94) cf. Leng. Hist. p. 158; docum. pag. 161. Hist. p. 163, 169, 
172. 

95) ibid. Hist. pag. 158. Huc referenda est sine dubio epistola 
Cornelii Duplicii Seepperi a. 1535 16- Septemb. Brugis ad Dantiscum 
data (v. Cod. Bibl. Berol.) cujus gravissimus locus hie est: „Quem 
enim nostri gcneris et in aula versatum latent merita Tua? Quis dili- 
gentiam et industriam Tuam quam in rem ingratae') impcndisti, igno- 
rat? Sane uteumque alii ista interpretentur, ego illi ex animo favere non 
possum, etiamsi majus?) esset quod de inaudito tam facile protulerit. 
Deferuntur quidem subinde boni viri: at contra illos nonnisi a malis 
creditur. Tu vero pie fecisti, qui cum fruaris optima conscientia, 
tam facilis fuisti ad ignoscendum, ut ne recorderis quidem eorum quae 
adversum Te isti*). Index non deerit illis in tempore Christus, qui 
modestiam istam Tuam non ita patietur vanescere. Interea non est, 
quod de illins*) in Te benignitate diffidas. Conspirent illi adversus 
innocentem: at illum magis tuebitur sua innocentia quam quivis Ajacis 
clipeus. .... Venisti ad stadium, neque opus est, ut Tibi amplius no- 
men diligentis et industrii pares. Fides, industria, diligentia Tua in 
aperto. llis versandum est in hujusmodi muniis (sc. legationibus) 
qui famam ct gratiam venantur. Tibi abunde haec adsunt omnia, 
immo ipse, quod magis duco, famae et gratiae ob saturitatem conten- 
tus. Quiesce itaque si potes. Prodesse reipublicae etiam sedentiarius 
potes.** 


*) Boehmius in prooemio pag. 19. aulae ingratae. — ?) B. etiam 
si solum esset quod Te. — °) B. habuisti; male; supplendum enim 
aut „dixerunt“ ant „fecerunt. — 4) B. Caesaris! Boehmius epistola 


hac non intellecta multa temere mutavit et colligere ex ea voluit, inesse 
el caussas susceptae denuo a Dantisco legationis. „Velut in tran- 
»quillum (inquit. D. pro. p. 18) portum relatus, haud diu post idem 
loe ingens iterare aequor coactus est. Cujus rei causas licet ex 
„Corn. Dupl. Scepp. litteris 1535 scriptis non obscure perspicere.“ 
Equidem historia Lenguichi atque documentis edoctus sum Dantiscum 
omnibus Comitiis inde ab anno 1532 usque ad a. 1536 interfuisse, 
neque ullam inveni mentionem, Dantiscum legatum per hoc tempus 
missum esse. Erravit deinde Boehmius judieans, timuisse Dantiscum 

ne gratia Caesaris privaretur, Quo errore ductus vocem „illius“ in 
Caesaris mutavit. Significari autem voce „illius“ Sigismundum 
Regem non Carolum V. his quae modo exposuimus manifestum est. 
Hue referri quoque potest epistola Dantisci (v. Grabowski 1. l. p. 70) 
ad Cornelium Lubaviae a. 1535 23. Decemb. data, qua eum ecer- 
tiorem facit ,,calumniatores et delatores suos dedećore affectos, sese 
vero ut antea Regi et Reginae gratiosum esse.“ 

96) Grabowski Star. hist. pol. Tom. II. p. 74. Épist. hacc data 
est Gnesnae a. 1537, 18. Aprilis. 

97) v. Grabowski l. l. p. 73. Epistola Petri Tomicii ad Dantis- 
eum scripta a. 1538 15. Junii. 

98) ibid. 

99) cf. Leng. Hist. pag. 171 doc. pag. 182. 

100) v. Lengnichi Histor. Prussiae pag. 172. 

101) Haec privilegia inveniuntur in Lengnichi Hist. Pr. ct quidem 
in documentis pag. 170 et 171. Atque privilegium huc pertinens hoc 
est: „Dignitates et officia hactenus illic consistentia et in posterum 
constituenda. ltem castra et tenutas civitatum et locorum in terris 
praedictis nulli extraneo aut forensi, sed proprio indigenae juxta 
observationem aliarum terrarum Regni nostri conferemus.* Quod 
privilegium a Casimiro rege a. 1456 civitatibus Prussiae datum saepe 
Sigismundus I. violavit praefecturas castrorum et oppidorum Polonis 
tribuens. cf. Leng. docum. pag. 203 et 204. 

102) v. Hist. Pruss. pag. 165. 

103) v. Leng. docum. pag. 180. magno dolore affecit eo tem- 
pore petitio ordinis nobilium, qui per litteras rogavit Regem ut sanci- 
ret lege ,,qua nonnisi nobilibus majores in ecclesia magistratus liceret 
appetere, non contravenit (sunt verba petitionis) quidem Nobilitas, 
quominus Reverendiss. Dom. Dantiscus Culmensis episcopus promo- 
veatur aliquando ad episcopatum Varmiensem, quippe quae Domina- 
tionem suam Reverendiss. ob eximias dotes ipsius dignam esse censet, 
ad quam deferatur tanti sacerdotii dignitas, verum hoc solum cupi- 
dissime optat ut per vacationem suffragiisque omnium ... non autem 
per coadjutoriae saltum fieret. 

104) cf. litteras Joannis de Weze Archiepisc. Lundensis (Cod. 
Bibl. Berol.) a. 1538 6. Februarii ad Dantiscum datas, ubi praeter alia 
hace legimus: „Si igitur animus est Reverendissimae D. V. ad hoe 
fastigium assurgere admoneat me per litteras; majestas enim Caesarea 
omnia ea facere clementer curabit, quae pro ornamento dignitatis et 
amplitudinis Rev. D. V. esse videbuntur. 

105) v. prooem. p. 24. 

106) Leng. Hist. Pr. pag. 201. doeum. pag. 205. deinde Cod. 
Bibl. Berol. ubi legatio et instructio J. Dantisco data legitur. 

107) cf. Epistolam ad Ferdinandum Rom. Regem in Cod. Illustr. 
vir. ete. „Quod si vero nulla ratione licitum erit Mti Vrae paulo plus 

temporis Vratislaviae ponere, dedimus illis negotium, ut eam, qnocun- 
que fucrit profecta comitentnr;* praeterea timebat Sigismundus „ne 
oratores a praedonibus in Silesia aliquid detrimenti caperent.* 

108) Lengn. Hist. Pr. pag. 244. ; 

109) cf. Hist. Pruss. pag. 211; 280; 281; 287; 290. 

110) Lengnich Hist. Pr. docum. pag. 224; 249. 

111) Leng. Hist. p. 217. 

112) ef. carm. ad Ing. adol. v. 65: 

„horreseo memorans actat:s tempora primae ...... 
,aula, lues hominum, sentinaqae larga malorum 
„me docuit, pudor hie quae retieere jubet.* 
Deinde cf. ibid. v. 635—730. v. 863: 
„namque voluptati, virtutis calle relicta, 
»indulgens, factus sum tibi saepe reus.* 
Praeterea ef. ibid. v. 867—875. v. 1033. 

113) cf. edit. Boehmii pag 54. 

114) cf. Wiszniewski hist. lit. pol. tom. VI. p. 239. 

115) Epist. Ill. VV. in Cod. Bibl. Berol Epist. Corn. Scepperi 
ex Oeniponte a. 1533 23. Jan. 

116) Ibid. „Deremihi commissa de Ysope et Johannica praesens 
nihil potui efficere neque fui Vallidoleti; sed per Velseros omnia fient.* 

117) Ibid. „Negotium ad conjugem meam perscripsi de Johan- 
nica tua ad Franciscum Verner mittenda Antverpiam satis in praece- 
dentibus scripsi. 

118) ef. epist. Scepperi ex Oeniponte 25. Jan. 1533. Deinde 
epist. Scepp. 16. Sept. 1533, ubi haec legimus: „Non dubito tamen, 
quin Fabianus tuus de Ysope tua disposuerit; si contingeret ad hoc 
littus appellere filiam tuam, ego illam ut meam tractarem; itidem face- 
ret uxor mea, quae absente me non omisit ad Foccharos et Velseros 
mittere rescitum, num advenisset.* 

119) Grabowski. 1. l, epist, Erici Gotscalcii ad Dant. e Vindo- 
bona 22. Martii, 

120) Grabowski. 1. 1. Epistolam Isabellae del Gada Valladol. 10. 
Junii ad Dantiscum datam. 

121) ef. Grabowski Star. hist. pol. Tom. II. p. 74. ubi epistola 
(I. G. Albertae Vallad. a. 1537 mense Martio ad Dantiscum data) hanc 
rem spectans legitur. 

122) cf. Wiszniewski l.l. pag. 240. Epistola I. Gr. Albertae 
Madriti a. 1546 3. Junii ad Dant. data. 


123) v. Ill. VV. epist. ad Dant. Cod. Bibl. Berol. epist. Joh. 
Lundensis a, 1538 6. Februarii, ubi sub finem haec scripta sunt: 
Vallisoleti venit ad me una cum marito et matre honestissima illa Jo- 
hanna Dantisca de Curiis D. V. Reverendissimae notissima, quae ubi 
cognovit, conjunctionem arctissimam inter me et Revmam D. V. inter- 
cedere, una cum dictis marito et matre enixe me rogavit ut se Revinae 
D. V. affectuosius commendarem, efficeremque, ut cum non habeant 

unde commode et cum decore quodam vivant, quo R. D, V. tam marito 
quam praedictae Joannae Dantiscae suceurreret.... Dantisea sane 
formosa est et non minus culta moribus, sicut ex pictura, quae eam plane 
refert, licet deprehendere.**, 

124) v. Ill. VV. ep. 1. 1. Litterae Scepperi Brugis 1535 16. Sept. 
ad Dantiscum datae manifesto hujus rei sunt doeumento: Lyncken 
(inquit Scepp.) Bruxellensis quam nosti frequenter ex me sciscitatur 
de valetudine Tua, aitque se ad Te scripsisse; cuperet sibi responderi. 
Scribe ad miseram et illam consolare et mitte ad me litteras et quid 
factum voles, significa.* 

125) v. Carm. ad Ing. Adol. v. 873—875; 890—893. 

126) v. Ill. VV. ep. in Cod. Bibl. Berol. 

127) ibid. epist. Scepp. ex Vindobona a. 1533 8. Martii: ,,Si non 
potes per chiragram, jube Campensi aut alicui alteri ete.‘ 

128) Janociana Tom I. n. 58 p. 147. 

129) v.Carmenad Ingenuum Adol. Alliopagum jam saepelaudatum. 

130) cf. Janoc. Tom. I, pag. 14. 

131) ef. ejus epistolam (Wiszniewski H. L. P. tom. VI. p. 318) 
ad Dantiscum Roma a. 1537 10. Aprilis missam, qua maecenati suo 
summas refert gratias. 

132) cf. Camerarii narrationem de Eobano Hesso. fol. 18. Ja- 
noc. Vol. I. pag. 72; praef. Lib. I. Silvarum H. E. Hessi Halae Sue- 
vorum ed. Norimbergae a. 1533 Dantisco dicat. ubi haee legimus: 
„qui cum semper sis de me optime ac magnifice meritus etc... sed 
inter alios omnes patronos et amicos meos principem locum tenes.“ 

133) cf. epistolam J. Campensis Norimbergae 4. Maii 1532 da- 
tam ubi haec ad Dantiscum scribit: „Nos hine Eobanns et ego ad Te 
proficiscemur perindie* ; deinde epistolam Eobani 1532 1. Aug. ad 
Joannem Groningum (Epistolae Eob. a Camerario coll. fol. 258) ita 
se excusantis : „scito a Tuo abitu Ratisponae me quattuor hebdomadas 
substitisse, retinente et nectente semper morarum causas J. Dantisco.* 

134) cf. epist. Eobani ad Jo. Camerarium l. l. p. 153 ubi inter 
alia haec scripta invenimus: ,,Apparatur convivium opipare jubente et 
curante Satrapa Regni. Advenit enim modo, si nescis, Dantiscus, 
qui mecum esse vult, et deponere interea praesulis personam. llle 
igitur tantus hospes intrare angustas non dedignabitur aedes, Rega- 
lemque hilari fronte subire casam etc.“ 

135) ef. poemata Dantisci a Boehmio ed. pag. 35. 

136) cf. carmen Dantisci de profectione Sig. I. R.P. in Hung. 
v. 247. 

137) ibid. v. 251. 

138) Obiit autem mortem M. Gattinaria Oeniponte 1530. ef. Slei- 
danus Comm. de statu relig. et reip. sub Carolo V. Lib. I. et VII. 

139) cf. Epiced. in funere Merc. Gatt. in E. Hessi operum farra- 
gine pag. 311. Jo. Seeundi Funerum Lib. p. 110. 

140) in vita. v. 87. i 

141) Ill. VV, epist. Cod. Bibl. Berol. Epistola Scepperi Vindob. 
a. 1533 18. Martii ad Dant. dat. ,,J. Lundensis se ex animo Tibi 
commendat offertque servitia sua tum intuitu veteris consuetudinis 
tum quod fateatur se plurimum debere Tibi.“ 

142) Equidem unum tantum hic afferam quod exstat in ep. Vin- 
dob. a. 1533 27. Martii data (cf. Ill. VV. ep. Cod. Bibl. Ber. quo 
omnes Scepperi epistolae continentur) —,,Nolo tamen diffiteri, ad ne- 
minem me libentius venturum esse, quam ad Te, si casus aliquis acer- 
bior ingrueret.** 

143) ef. Des. Rott. op. omnia Lugd. Bat. 1706 in fol. ed. tom. 
III. pars posterior pag. 1436. p. 1479. 

` 144) ef. opera modo laudata. tom. VIII. pag. 490. Quanti Rot- 
terdamus Dantiscum fecerit ex epistola, quam una cum hoc opere cum 
misit, colligi potest. Sub finem enim praefationis ejus ita se apud 
Dantiscum excusat: ,,Non ignorabam quid te dignum esset, vir cla- 
rissime, sed imitatus Graeculum illum, e paupere pera depromo paucos 
obolos 90 xazà d&íay oo © cs[io:i, st yap xAéoy etyov, «fov SG nv. 

145) cf. Ill, VV. ep. ad Dantiscum scr. quae in Cod. Bibl. Ber. 
leguntur. Adami in Vitis Germ. Vol. I. pag. 115. 

146) Gassendus in vita Copernici. 

147) v. Janoc. Tom. I. pag. 238. Hendecasyllabos Dantisci ad 
Sabinum 1546 scriptos v. 32. Sabini epistolam secundam. 

148) Camerarius in narrat. de E. Hesso pag. 18. 

149) cf. Hend. ad Sabinum epist. 2. 

150) Zbiór pamiętników o dawnéj Polsce p. Niemcewicza tom. 
LV. p. 28; 31; 43 ete: 

151) cf. epist. Valdesii. : 

152) ef. Cod. Bibl. Berol. epist. Eobani Hessi a. 1533 23. Jan. 

153) V. carm. ad Ing. adol. v. 1099. 

154) Ibid. v. 1059 etc. 

155) cf. epist. Ursini Velii edit. Boehm. pag. 304. Epist. Eob. 
Hessi (edit. Boehmii) v. 25—31. 

156) V. praef. quam praemisit interpretationi psalmorum. 

157) cf. praefat. S. Basilii 1. 1. 

158) cf. edit. Boehmii pag. 329. 

159) Ad Ing. adol. v.225,v 1025, v. 1032. Ad pium lectorem init. 
strophae 2dae. 

160) V. praef. hymn. edit. Boehmii pag. 182. 

161) cf. hymn. de Matre Ecclesia. — 

162) cf. Charitrus comment. hist.-litter. de viris erud. Gedani 
ortis. Hartknoch hist. eccl. Pruss. lib. VI. pag. 157 et 1043. Prussia 
docta pars IV. sectio I. num. II. pag. 30. 

163) Pauli Piasecii gest. in Europa sing. chronica, Cracoviae 1645 


pag. 49. 

164) Ad Ing. adol. praef. v. 9; ib. v. 890—900. 

165) Ibid. v. 1162; deinde carm. ad pium lectorem v. 290. 

166) ad Ing. Adol. v. 317. 

167) v. prooem. pag. 36. 

168) cf. epistol. E. Hessi Norimb. a. 1533 23. Jan. ,,Saluta 
mihi amantissimos tuos fratres germanos Georgium et Bernardum vi- 
ros optimos et mihi carissimos.** 

169) Leng. Hist. Prussiae pag. 153. 

170) Starozytn. hist.-pol. zeb. Grabowski t. II. pag. 70. ad Corn. 
Scepperum Lubaviae 23. Decemb. 1535, 

171) Hl. VV. ep. etc. Epist. Joannis Arch. Upsalensis a. 1539 
13. Julii ex Patriarchatu Venetiarum data. Veniens ad me in prae- 
terito mense Junio optimae spei adolescens Casparus Hannovius, at- 
tulit mihi gratiosissimas litteras R. D. V. Commendavi eum amicis 
Romae commorantibus... nec dubito, quin post paucos annos recipiat 
eum R. D. V. in rebus Romanis doctiorem quam sint, vel fuerint omnes 
coaetanei: videtur enim doctiss. avunculi sui ingenio non ignaviter 
responsurus.*' 

172) Janoc. Tom. I. pag. 147. 

173) cf. edit. Boehmii pag. 177. 

174) cf. vit. ab ipso scr. v. 189. 


Pars IL 


Praemissa jam vita Joannis Dantisci atque adumbratis moribus 
ejus, reliquum est, ut in secunda dissertationis parte de carminibus 
ejus disseram. Priusquam autem ad singula carminum genera ag- 
grediar, primum ea, quae omnino scripsit, commemorabo, deinde de 
poesi ejus in universum pauca in medium proferam. 

Atque carmina J. Dantisci variis in locis in publieum edita fere 
delituerant, nisi duo viri nobiles et clari, alter Stanislaus Hosius epis- 
copus Varmiensis, alter Josephus Andreas e Załusciis comitibus, epis- 
copus Kioviensis, operam dedissent, ut posteritati novam editionem 
traderent. Hosius quidem vivo etiamtum Dantisco praeter carmen 
paraeneticum ad Ingenuum adolescentem Alliopagum etiam hymnos 
ejus Cracoviae excudendos curavit. Neque vero acquievit his de 
amico suo meritis, sed omnibus carminibus ex autographo elegantis- 
sime descriptis comiti Załuski misit; quem quidem carmina Dantisci 
jam editurum, Joannes Gottl. Boehmius historiae in universitate Lip- 
siensi professor rogavit ut sibi hoc opus perficiendum committeret. 
Atque comes precibus Boehmii indulgens non modo codicem poe- 
matum sed etiam singula plurium carminum exempla ei transmisit. 
Quo facto Boehmius omnia carmina, quae ei in manus venerant, Vra- 
tislaviae a. 1764 apud Ge. Gottl. Hornium formis describenda cura- 


vit. Quorum quidem ordo hic est: 


1. Epithalamium in nuptiis Sigismundi I. Reg. Poloniae et illustriss, princ. 
Barbarae e Comitibus Scepusiens. ') 
2. Ad inclitum Sigismundum 1. R. Poloniae deprecatio. ?) 


3. De Sigismundi I. Reg. Poloniae victoria contra Moscos silvula. 
6 

4. De profectione Sigismundi I. Reg. Poloniae post vietoriam contra Mo- 
scos in Hungariam silva. 

5. Ad Sigismundum L. B. ab Herberstein equ. aur. et Maximiliani I. Caes. 
legatum de reversione cjus a Moscis soteria. 

6. In Ricardi Bartholini Hodoeporicon Matthaei episc. Gurcensis. 

7. Ad Ricardum Bartholinun. 

8. Ad Sigismundum L. B. ab Herberstein equitem auratum carmen elegia- ! 
cum ad Grinacam. 
9. In laudem M. Pauli Crosnensis Rutheni praeceptoris sui ad Jo. Lubran- 

tium episc. Posn. 
10. De nostrorum temporum calamitatibus silva. ۱ 
11. Ad ingenuum adolescentem Constante Alliopagum carmen paraene- | 
ticum. 
12. Ad juvenes seculi hujus. | 
13. Jonas Propheta. 
14. Epigramma de procrastinata audientia apud Carolum V, Caesarem. 
15. Quatuor epitaphia Mercurini Gattinariae Caroli V. aug, supr. cancell. 
16. Duo epitaphia Petri Tomicii episc. Cracoviensis. 
17. Hendecasyllabi ad Georgium Sabinum acad. Regiomont. reetorem, 
18. Laus vini. Encomium cerevisiac. 
19. Quinque epigrammata, quorum ultimum m Sigismundum Regem, Bonam 
reginam filiumque eorum Sigismundum Augustum seriptum est. 
20. Epitaphium Sigismundi I. Reg. Poloniae: 
21. De iusignibus suis a Carolo V. Caes. impetratis. 
22. In effigiem suam depictam in Hispania. 
23. Vita Joannis Dantisci ab ipso paullo ante obitum perscripta. 
24. Joannis Dantisci epitaphium ab ipso scriptum paullo ante mortem. 
25. Joannis de Curiis Dantisci Liber Hymnorum. 
Praeterea scripsit Dantiscus: 
1. Epigramma, quod exstat in initio Psalmorum onmium etc. Joannis 
Campensis. 
2. De virtutis et honoris differentia Somnium M. Drevieio episcopo Pre- 
misliensi Cracoviae 1510 dedicatum. 3) 
3. J. Dantisci Regii scribae carmen elegiacuin, quod legitur ante Vadiani 
orationem ad Sigism, I. Vindobonae habitam. *) 
4. Dantisci Praesulis Varmiensis elegia invectiva contra gentem Judaicam, 
exstat in opere Szleskowski polonice contra Judaeos scripto. 3) 
5. Hymeneus J. Dantisci in Nuptiis Sigis. I. Reg. Pol. et Bonae Sfortiae 
Princ. Mediolanensis ducisque Barensis. 9) 
6. In exercitum Germanieum Polonos fugientem, quod carmen exstat in 
Act. Tom. V. p. 345. 
Ex gencthliaco Jo. Dantisci a C. U. Velio scripto") apparet scripsisse Dan- 
tiscum multa carmina amatoria et elegiaca; aliter enim verba haee: 
Prima tuos ignes recitabuut ludicra: toto 
Prospera versiculis víret in orbe tuis 
Tristia post laetos vulgabis carmina versus, 

intelligi non possunt, Deinde ex ultima epistola Dantisci ad G. Sabinum data") 
perspieimus, composuisse Dantiscum carmen „Lucretia“ inscriptum, quod Sa- 
bino, ne ingratus videretur, misit additis his verbis: 

Ingratus tamen esse nolo totus: 

Si Lucretia nostra non placebit, 

Quam mitto, veniam dabis: placere 

Quod possit tibi forte deinde mittam. 


Denique e litteris Copernici ad Dantiseum missis?) manifestum 
est scripsisse eum carmen in egregium opus Copernici: 

„De motibus orbium coelestium.“ „Accepi enim (inquit Coperni- 
cus) Tuas litteras plenas favoris et humanitatis quibus adjunxisti car- 
men ad lectores libri inei; agnosco praestantiam hujus carminis et per- 
suasum habeo profectum esse ex gratia, qua litteris deditos ornare 
soles.‘ 

Prosa oratione scripsit libellum: De Victoria Serenissimi Princi- 
pis et D. D. Sigismundi I. Regis Poloniae contra Vayvodam Mulda- 
viae etc. Bruxellis in Curia Caesareae Maj. 24. Sept. a. 1531.1") 

Thomas Treterus '') memorat scripsisse Dantiscum narrationem 
tam diuturnae legationis suae et satis magno volumine Petro Tomicio 
transmisisse. Idem testatur Hilarius Bartelephus Ledaeus in praefa- 
tione Epitaphiis Mercurini Gattinariae praemissa:'?) .,Solemne (inquit) 
atque usitatum Dantisco erat, ut sive otiosus, sive negotiosus, prius- 
quam dormitum iret, non solum totius diei acta, Pythagoraeorum more, 
studiose animo repeteret ac recenseret, sed etiam vel visa accurate, 
vel cogitata prudenter quotidie in diario suo perscriberet. Episto- 
larum ejus magna pars bibliothecis asservatur, paucae in publicum 
editae sunt. *) Mirum tamen est, quod epistolae ejus ad Erasmum 
Rotterdamum atque ad Eobanum Ilessum totque clarissimos viros datae 
nusquam inveniantur. Equidem hoc aenigma solvere non possum. 
Atque haec hactenus. Nunc ad argumentum poésis Dantisci trans- 
eamus. Primum genus carminum Dantisci versatur in laudandis vir- 
tutibus tum principis reipublieae, tum praestantissimorum Maximiliani 
Caesaris aulicorum و‎ quorum gratiam aut amicitiam sibi erat compara- 
turus. Atque fuerunt illis temporibus egregia facta, quae uberrimam 
materiam ad carmina componenda Dantisco suppeditabant. Bella 
enim, quae Sigismundus I. cum Moscis, Tartaris et Vallachis gerebat, 
Polonis gloriam, hostibus damna parabant. Non mirum igitur est, 
quod Dantiseus, quemadmodum omnes illius aevi poétae faciebant, 
virtutem principis sui laudibus efferebat eumque quodammodo in sinu 

gestabat. Principibus gratum erat a poétis celebrari, poétac autem 
libenter id faciebant ad gratiam sibi conciliandam. Itaque versatur 
Dantiscus in laudibus Sigismundi regis, in virtutibus Herbersteinii et 
Ricardi Bartholini, quorum auctoritas in aula Maximiliani summa erat. 
Nulla tamen adulatio, nulla timiditas in his carminibus conspicitur. 
Ingenium enim Dantisci sic a natura factum erat, ut ab assentationibus 
et blanditiis semper abhorreret. Neque alias virtutes principum aut 
amicorum suorum nisi veras adumbrabat. Idem apparet in carmine 
de „nostrorum temporum calamitatibus,‘ quo saluti totius Europae 
consulturus laudes Caroli V. et Clementis VII. praedicat eosque co- 
hortatur, ut compositis intestinis discordiis vires opesque contra Tur- 
cas conjungant. Altero severiori carminum genere veluti „ad inge- 
nuum adolescentem“ optima praecepta vivendi tradit, ac plenus mag- 
narum rerum contemplatione omnia humana contemnit; fortunae in- 
constantiam accusat; modo saeculi vitia et laevitatem mutandae reli- 
gionis persequitur, '*) modo laborem, diligentiam et virtutem commen- 
dat.") Vitam humanam beneficiis augendam esse contendit, cum 
mortuos nihil bonorum nisi bene facta et male facta sequantur. '*) Ve- 
ram gloriam nonnisi e doctrina litteris colendis et perfecta virtute se- 
qui docet. Dantiscus, qui per viginti annos vitam publicam, ut ita 
dicam, vixit, qui tam longum temporis spatium in aulis principum cum 
diversissimi ingenii hominibus commoratus est, non modo mores, stu- 
dia et virtutes, verum etiam cupiditates et vitia omnis generis cognovit; 
quae quidem omnia in carmine „ad ingenuum adolescentem* com- 
plexus, juvenes suae aetatis cohortatur, ut virtutem colant et litterarum 
studiis incumbant; consilium autem, quod sub finem ejusdem carminis 


Eustachio Knobelsdorfio dedit, dignum est, ut hic afferatur. '°) 
»Sicut apes, quum vere favos reparant sibi, flores 
„Non tangunt hos, qui toxica ferre solent: 
„Nec de mortifera letales smilace succos; 
„Ex dulci capiunt sed sua mella thymo. 
„Elige sicque bonos auctores, unde legendo 
„Relligionis amans doctior esse queas. 
„Ex spinisque tuos pungentibus undique sensus 
»Fragrantes cauta collige mente rosas.“ 

Redeo ad carmen de „nostrorum temporum calamitatibus.“ In 
hoc imagines Caroli V. et Clementis VII. apparent graves et grandes; 
eorum enim erat libertatem et tranquillitatem toti Europae parare. 
‘Toto autem carmine regnat magna facilitas et simplicitas. Sententiae 


et cogitationes, quae hoc carmine continentur, sunt magnae et subli- 

mes; poëta enim non complectitur unam gentem, sed tanquam vates 
divino spiritu inflatas calamitatem omnibus civitatibus Christianis im- 
pendentem praedicit. 

In epitaphiis aut amicorum aut fautorum suorum vitam laudibus 
prosequitur. [n epigrammatis inimicorum suorum invidiam perstrin- 
git. In universum autem animadvertendum est vim poésis Dantisci 
majorem et graviorem esse in satira quam in heroicis. lloc maxime 
ex carmine „Jonas propheta“ inscripto intelligitur; hoe enim in super- 
biam, luxuriam et studium mutandae religionis Gedanensium tam 
mordaciter invehitur, ut jure cum Juvenali comparari possit. 

In hymnis tractat Dantiscus tum beneficia, quibus Deus homines 
affecit, tum injurias et opprobria quae Christus ante mı rtem a Judaeis 
perpessus est. In plurimis autem preces fundit imploratque Deum, 
ut sibi errores et vitia in juventute commissa ignoscat.") Ex iisdem ap- 
paret, quanto amore et pietate sub finem vitae Christum et sanctam 
virginem, matrem ejus, coluerit; hostes enim sanctae virginis, qui ab- 
jecto omni pudore non modo aliis mulieribus parem eam esse affirma- 
bant, verum etiam probris et maledictis vexare audebant, vehementis- 
sime vituperabat.'^) Imitatus est autem Dantiscus in his hymnis, ut 
ipse professus est,'*) Prudentium; in multis tamen eo inferior est. Si enim 
hymnos Dantisci accurate et diligenter consideraverimus, inveniemus in 
iis facilitatem ingenii, quae virtus in omnibus carminibus ejus apparet, 
desiderabimus vero illam sublimitatem animi illumque impetum, qui in 
hymnis Prudentii, Sarbievii aliorumque poetarum elucet. lpse Dan- 
tiscus sentiens inveniri in hymnis ejus multa, quae indulgentiam lectoris 
requirant, excusat se his verbis: ?") 

Non novem sororibus, 
Apollini nec hos paramus hymnos. 

Inveniuntur tamen in iis loci, qui cum summo oblectamento le- 
guntur, veluti in hymno de gloriosa resurrectione Christi,?') ubi ver 
rediens adambratur his verbis: 


Coelum serenum laetius emicat, 
Lucemque Titan auricomus suam 
Jam protulit ferventiorem, 
Cum nivibus glaciem resolvens; 


Ridens apricus nunc ager exhibet 

Quae seminavit villicus accola: 
Herbas humus floresque promit, 
Germinibus variis virescens. 

Ridentque montes, prataque vallibus 

Adjuncta fontes cum prope rivulis 
Amnes, lacus; et quidquid undis 
Vivit, in hoc modo vere ridet. 


Gaudere jucundis homines modis 

Debemus et nos, dulce melos simul 
Nune annuo laetis sonare 
Vocibus hoe canitur quod usu. 


Quos versus legentibus facile in mentem veniet descriptio redeun- 
tis veris, quae reperitur apud Horatium??). Uterque autem eorum dum 
nobis veris reditum ante oculos ponit, longe alio spectat; poëta enim 
Venusinus in utroque carmine amicos suos, in altero Sextium in altero 
Torquatum, monet, ut vitae brevitatis et inoriendii necessitatis memores, 
vitae bonis, jucunditate et voluptatibus perfruantur. Dantiscus vero 
opinionibus vere Christianis fultus dum prata et agros, montes et sil- 
vas redeunte vere perambulat, ubivis vestigia Dei aeterni videt et vi 
coelestis amoris. captus gloriam et beneficia Dei, quantum potest, cele- 
brat. Invenies igitur etiam in hymnis Dantisci sententias gravissimas, 
quibus Numen divinum et immensum adumbrans altius assurgit.??) 

Si singula carmina Dantisci diligentius examinare velis, plura in- 
venies in quibus poeta elaudicet ; cum autem vel optimi poétae non liberi 
sint ab omnibus vitiis, neque quisquam poesis virtutibus adeo excel- 
lat, ut carmina ejus omnibus numeris sint perfecta et absoluta, eo ma- 
gis venia Dantisco danda est, qui tam raro otiosus esset. Quamquam 
quanto oblectamento an:mi poesis ei fuerit, vel ex documentis, quae ad 
nos pervenerunt, perspici potest, Ubi enum quid otii ei dabatur, animi 
a gravioribus curis et molestis negotiis relaxandi causa ad jucunda 
musarum vireta se conferebat, quas usque ad sunımam actatem in de- 
liciis habuit. Antiquitatum cum Graecarum tum Romanarum adeo 
peritus fuisse videtur, ut omnia, quae in auctoribus aut Graecis aut La- 
tinis legisset, in componendis carminibus promta et parata haberet. 
Carmina ejus heroica?') referta sunt fabulis ex Homero, Sophocle, 
Virgilio et Ovidio depromtis. Inde facile intelligitur Dantiscum cum 
alios Graecorum et Romanorum auctores tum praecipue Virgilium et 
Ovidium diligentissime tractasse. 

Cum igitur argumentum carminum et indolem poeticam Dantisci 
cognitam habeamus, videndum nobis nunc est, quemadmodum viri doc- 


tissimi de eo judicaverint quantique carmina cjus aestimaverint. 

Koehlerus?®) in opere suo quod inscribitur: ,,Historicae amoe_ 
nitates numismatum“ dicit carmina heroica et elegiaca Joannis Dan- 
tisci judicio omnium virorum eruditissimorum tam eleganter tamque 
pure esse scripta, ut tanquam perfectum et omnibus numeris absolu- 
tum exemplar ad imitandum proponi possint. Quam sententiam viri 
doctissimi cum ego considero, nullo modo assentire ei possum, Car- 
mina enim Dantisci haudquaquam tam egregia sunt ut inter optima 
et pulcherrima numerari possint. 

Alter eorum, qui de Dantisco paucis verbis judicium fecerunt, est 
Petrus Lotichius. Ihe J. Dantiscum Polonum et poetam hendecasylla- 
bicum vocans**) haec de eo dicit: ,,J. Dantiscus episc. Varmiensis non 
solum dignitate sed vera eruditione clarissimus et (quod litteraturae 
venustioris velut caput) publicatis monumentis poeticis disertissimis 
vates imprimis illustris, publico musarum bono circa annum Christi 
1546 floruit et perennem nominis famam consecutus est. E litteratis 
viris suo tempore plurimum detulit clarissimo poetae Georgio Sabino, 
a quo vicissim tamquam praesul et poeta ipse eruditissimus summo 
honore et amore cultus est. Ex utraque parte carmina alternatim 
scripta et Hendecasyllabi fuerunt duotga!at: usque eo, ut tum sum- 
mam ex illis utrinque animorum benivolentiam tum praeclaram in tanto 
praesule carminis fundendi facultatem colligere lectori sit peroppor- 
tunum.“ His verbis totam ille laudem Dantisci complexus est totum- 
que de eo judicium fecit. In his non satis subtilem et acutum criti- 
cum Lotichius se praestitit. Laus enm, quam ei tribuit, in carmina 
heroica et elegos cadere potest, sed minime in hendecasyllabos; in his 
enim apparet eadem, quae in aliis carminibus facilitas, abest vero ela- 
tio orationis. — Tertius quod sciam carminum Dantisci criticus exstitit 
Chr. A. Klotzius, qui in opere suo „Acta Litteraria?") inscripto repe- 
titis breviter iis, quae Boehmius in prooemio de vita Dantisci prodi- 
dit, haec addit: „Equidem laetor, virum (sc. Boehmium) , quem non 
contemnendum inter poétas locum tenere novi, aliorum etiam carmini- 
bus vulgandis bene de litteris Latinis mereri studuisse, jucundaque de- 
lubris munuscula intulisse.“ Ex hoc judicio in universum prolato id 
tantum manifestum est, Klotzium carmina Dantisci non sine quadam 
voluptate legisse. 

Prodeat denique gravissimus criticus, qui maximam operam in 
colligendis et recensendis carminibus Dantisci collocavit, Boehmium 
dico, qui omnia, quae potuit, Dantisci poémata edidit etin praefatione?) 


48 


hane sententiam de pośsi ejus tulit: „Sua ipsorum pulchritudine satis 
illustria haudquaquam commendatione nostra indigent. Adeo ille cla- 
tus in Heroicis est, in Elegis lenis, acutus in Epigrammatis, in ITymnis 
plane Prudentium aemulatur, in universum autem ingenii foecundi fa- 
cilitatem ita secutus est, ut inter severissima negotia saepe luderet ver- 
sibus, gravissimaque carmina, ut illud in obitum Mercurini Gattinariae 
etiam inter equitandum componeret. Quo proclivius fuit labi ali- 
quando in levioribus ut in syllabarum mensuris, praesertim ei, qui 
sententiarum nervos potius, quam orationis phaleras consectaretur. 
Praeterea si quis cogitat, quot et quantis negotiis distentus fuerit, ne 
si morosissimo quidem judicio est, verborum incuriam in eo exagita- 
bit.“ Recte igitur vindicat ei Boehmius in heroicis ardorem et subli- 
mitatem, recte in elegis lenem vocat. Ad elegos aptissime referri etiam 
possunt verba C. U. Velii, quae in epistola ad Dantiscum scripta inve- 
niuntur: ?°) 


Sed tua praecipue, tua sunt mihi carmina cordi, 
Leniter et puri labentia fluminis instar. 

Equidem pauca tantum his addam. Quod ad elegantiam linguae 
attinet, Dantiscus ornamentorum orationis non studiosus splendorem 
verborum non sectatur; item exaggeratam et insolentem epithetorum 
et translationum pompam frustra in ejus carminibus quaesieris. Sermo 
tamen Dantisci purus et emendatus est neque contra leges linguae la- 
tinae peccare videtur. Dicenda mihi etiam essent quaedam cum de 
verborum conjupctionibus, quibus utitur Dantiscus, tum de metrorum 
generibus, quae in carminibus suis adhibuit. Subjungere quoque 
possem magnum numerum variarum lectionum, quas cum ex operibus 
hist. sec. XVII. et XVIII, tum ex Actis Tom. collegi. Sed cum li- 


1 
bellus hie nimis augeretur, si hanc materiam tractarem, in aliud tem- 
pus differre malui. 


pag. 


Annotationes. 


1) legitur quoque in Act. Tomic. Tom. II. pag 30—38. 

2) ibid. pag. 38. 

3) ef. Wiszniewski Hist. Litt. Pol. t. VI. p. 250. Ossoliński 1. 1. 
65. 

4) Wiszniewski 1. 1. 

5) Wiszniewski ibid. 


6) Janoe. Tom. HI. pag. 93. 


7) ef. edit. Boehmii pag. 298. C. U. Velii Genethl. Jo. Dantisci 


yoetae clarissimi. v. 21. 
l 


8) cf. edit. Boehm. p. 155. 
9) cf. Dzieje Literatury w Polsce Ludwika Kondratowicza tom. 


1. pag. 230: 


10) v. Simonis Schardii scripta rerum Germa: icarum Tom, II. 


p. 1275. 


11) Vita Jo, Dantisci in elogiis episcoporum Varmiensium, 
12) cf. prooemium Boehmii p. 21. 

13) Grabowski star, hist. pol. 

14) Ad ingen, adol. v. 290—310; ibid 473 sqq. 

15) ibid. v. 1060, 

16) Jonas propheta v. 47—50. 
17) ad ingenuum adol. v. 1173. 
18) cf. hymn. de matre eccl. ad fideles; ad sanctam Trinitatem 


»" 


strophe 3; hymn. ad Christum hora diei prima. 


19) v. hymn. in hostes gloriosiss. virg. Mariae, str. 5. 
20) v. Carmen ad pium lectorem v. 42. 
21) v. Carmen primum „ad lectorem“ inscriptum. 
22) edit. Boehmii pag. 262. s 
23) v. Odarum Lib, I. carm. IV. et Lib. IV. carm. VII. 
24) cf. hymn. III. de resurrectione Christi edit. Boehm. pag 268. 
25) cf. Epithalamium in nuptiis Sig. I. et alia carmina. 
6 

26) Koehler. Historische Miinzunterhaltungen tom. 22. pag. 192. 
So rein, fliessend und zierlich die lateinischen carmina Joh. Dantisci 
in genere heroico, elegiaco und phałeucio nach dem übereinstimmen- 
den Urtheil aller genauen Kenner und Untersucher der poetischen 
Kunststücke auch immer sein mögen und von ihnen desswegen als : 
unverbesserliche Muster angepriesen werden, so hat doch deren 
Werth noch nicht verursachet, dass die einzelnen hie und da zerstreuet 
liegende Stücke... wären in eine ordentliche Sammlung gebracht und 
zumDruck befördert worden. 

27) v. Biblioth. poetica pars IV. pag. 48. 

28) Volum, 111, pars I. pag. 97. pag. 23. 

29) v. edit. Boehmii pag. 304. 


OWT Bs 


Leo Czaplicki natus sum in pago Siemowo prope Gosty- 
nium oppidum magni ducatus Posnaniensis anno hujus sae- 
culi vicesimo septimo die XI. mensis Aprilis. Patri, quem 
morte nuper ereptum lugeo, nomen fuit Matthiae, matri qua 
adhue viva gaudeo, Victoriae est. Fidem profiteor catholi- 
cam. Postquam prima litterarum elementa in ludo ejusdem 
pagi didici, linguam latinam et germanicam privatim doceri 
coeptus sum. um adii gymnasium Lesnense, quod per 
oeto annos frequentans a societate, quae juventutem magni 
dueatus Posnaniensis litteris operam navantem adjuvat, sub- 
levatus sum, Eadem societas per quattuor annos studiorum 
meorum in hae universitate beneficia sua benignissime in me 
conferebat. Anno 1851 mense Aprili testimonio maturitatis 
instructus, mense Majo Vratislaviam me contuli et in nume- 
rum civium universitatis receptus nomen apud Ill. Kummer 
ordinis philosophorum t. t. prodecanum professus sum. Per 
octo semestria interfui scholis philologicis, philosophis, hi- 
storicis a VV. Ill. Schneider, Haase, Ambrosch, Elvenich, 
Braniss, Wagner, Roepell, Kahlert, Suckow, Kraiński, Corne- 
lius, Rückert, Bernays habitis. Initio sexti semestris inter 
sodales seminari regn, quod auspiciis VV. Ill C. E. Chr. 
Schneider et Fr. Haase adhuc floret, receptus per tria se- 
mestria exercitationum particeps fui. Quibus omnibus VV. 
Ill. praecipue autem Proff. Haase et Roepell, qui me in hoc 
libello seribendo aliquot libris adjuvarunt!, gratiam habeo 
maximam semperque gratissimo animo nomen eorun prose- 
quar. — 


TNEDESIES. 


1. Genii Romanorum non plane iidem sunt ae dacmo- 
nes Graecorum. 
2. Suffragium testárum sapienter ab Atheniensibus in- 
stitutum esse contendo. 
3. Verba Tecmessae in Soph. Ajace v. 343. 
xaxa ای با‎ pr ual, d Gaquov 
xoddsts dvüpiov Süldntev. 
non recte Hermannus interpretatus est. 
4. In Tusc. Disp. IV, 31, 66 ita legendum esse censeo: 
et ut nimis adflicti molestia molles, sic nimis elati laetitia jure 


judicantur leves. 


Biblioteka Elblaska 
I.4Dantyszek J. 


